
Įžanga. 


Iš visų pasauly gyvenančių padarų vabzdžiai yra bene įdo- 
miausia visais atžvilgiais jų dalis. Nepaprasto formų įvairumo ir 
spalvų margumo yra šie gyviai; keisti ių papročiai ir instinktai 
kartais būna taip tobuli, kad esti imami pavyzdžiu žmonėms 
(pav., skruzdėlės, bitės); padarai, kurie duoda mums didelės nau- 
dos, kaip antai ,bitės ir šilkoverpiai, arba daro didžiausios žalos, 
naikindami medžius, javus ir nešiodami savyje užkrečiamųjų ligų 
gemalus, kaip uodai, musės ir kiti; gyviai, kurie savo gyvenime 
pereina nepaprastą kitimą, iš ėčrios „kirmėlės“ virsdami nepas- 
lankia lėliuke, o iš lėliukės sparnuotu vikriu vabzdžiu. Jei prie 
to pridursime, kad skaičius vabzdžių rūšių yra milžiniškas ir toli 
prašoksta skaičių visų kitų kartu paimtų gyvių rūšių (menama 
vabzdžių esant apie 10.000.000 rūšių!), tad nebus nuostabu, kad 
jie viliote vilioja gausingų rimtu tyrinėtojų ir šiaip gamtos mė- 
gėjų akį, o iš jų literatūros galėtų susidaryti didžiausi knygynai. 
Tokis vabzdžių susidomėjimas neliekti bergždžias, nes, paliekant 
nuošaly grynojo mokslo darbus, plačioji mėgėjų minia yra su- 
rinkusi daug rimtos medžiagos, kuri buvo sunaudota mokslo rei- 
kalams. Keleiviai, rinkdami vabzdžius visuose pasaulio kraštuose, 
pasidarbavo zoogeografijos išaiškinimo reikalams. Vabzdžių au- 
gintojai teikė medžiagos jų biologijai aiškinti, ūkininkai, rink- 
dami ūkiui kenksmingus vabzdžius, davė pritaikomojo mokslo 
medžiagos ir t. t. Ypač praktikinė entomologija pastaraisiais me- 
tais visuose kraštuose padarė didelės pažangos, sudarydama že- 
mės ūkio mokyklose svarbią mokslo šaką, nes patirta, kad vabz- 
džiai yra didžiausios ekonomijai reikšmės. Deja, Lietuvoje jų ty- 
rinėjimas yra dar tik pradžios stadijoje, nors vabzdžių rinkimo 
metodai yra paprasti ir daugumai net mažai prisiruošusių žmonių 
prieinami. Mokytojai, mokiniai, studentai lengvai galėtų juo už- 
siimti ir žymiai padėtų Lietuvos gamtą pažinti. Gamtos Tyrimo 
Stoties lankytojų — mokytojų ir mokinių susidomėjimas ir prakti- 
kos žinių reikalavimas iš jų pusės įtikino mane, kad entomolo- 
gijos rinkinių rinkimo instrukcijos būtų labai naudingos, lygiai 
mokymo, kaip ir mokslo atžvilgiu. Turėdamas tai prieš save, 
esu parašęs šitą darbelį, pasiremdamas iš dalies savo paties pri- 
(yrimo, iš dalies specijalės užsienio literatūros. 


Vabzdžių mokslas, arba entomologija, sudaranti 
bendrosios zoologijos dalį, galima suskirstyti anatomija, vystymosi 
istorija, paleontologija, zoogeogralija, bendrąja biologija ir siste- 
matika. Pasistatę sau siaurą uždavinį — duoti rinkinių sudarymo 
technikinių žinių, trumpai tepaliesime tas entomologijos sritis, ku- 
rios rinkėjui yra būtinai žinotinos. Turime galvoje pirmiausia 
vabzdžių anatomiją, žiūrėdami daugiausia į išorinius organus, vys- 
tymąsi ir bendrąją biologiją. 


Vabzdžio kūno dalys. 


Vabzdžių (Insecta) klasė pridera prie nariotakojų 
(Arthropoda) tipo. Svarbiausia žymė vra ta, kad kūnas ir 
galūnės yra aptrauktos tvirtu iš chitino padarytu apsiaustu ir su- 
skirstytas nareliais. Apskritai kūnas aiškiai skaidomas trimis da- 
limis: galva, krūtine ir pilveliu. Galvos priedų yra nasrų prietai- 


Pieš. 1. Vabalo suskirstymas į narelius: BL. blauzda, G. galva, 
KAM. kamienas KL. klubas, MS. mesothorax, MT. metathorax, 
PIL. pilvelis, PL. plasna, PR. prothorax, SL. šlaunis. (Leinis). 


sas, pora ilgų atžalų, antenom vadinamų, ir akys. Krūtinė (tho- 
rax) irgi galima suskirstyti trimis nareliais, kurių pirmutinis 
(prothorax) turi porą kojų, antras (mesothorax) ir 
trečias (metathorax) turi po porą kojų ir sparnų. Po krūti- 


A 


nės eina pilvelis (abdomen), kuris taip pat iš narelių sudary- 
tas. Sių narelių būna nedaugiau kaip dešimtis. Akys yra labai 
įvairaus didumo ir pavidalo. Jos esti dviejų rūšių: sudėtinės ir 
paprastosios. Sudėtinės akys esti labai didelės ir dažnai net užima 
didesnę dalį galvos. Sudėtinėmis jos yra vadinamos del to, kad 
jos yra sudarytos iš daugybės smulkių paprastųjų akelių. Sios papras- 
tosios akelės, nagrinėjamos pro padidinamąjį stiklą, atrodo lyg 
smulkūs daugiakampiai, kurių ribos bendrai sudaro tinklą. Pras- 
tosios akys esti labai mažos ir jų skaičius gali būti labai įvairus. 
Tarpais jos esti kartu su sudėtine akim (pav., bitės). Iš galvos 
auga antenos, atrodančios kaip ūseliai. Jos gali būti ilgos lai- 
bos, it siūlai, arba būt panašios į piūklą, į siūlą, į ražančių ir t.t. 
Jų pavidalas yra labai svarbus sistematikai. Nasrų pabūklai, skai- 
tant nuo kaktos į smakrą, yra šie: viršutinė lūpa (labrum), pora 
kramtytuvų (mandibulae), pora žandų (maxillae) ir apatinė 


Pieš. 2. Graužiamojo tipo nasrų pabūklai 
(Periplaneta); C. Ži. pirmųjų žandų čiupikai, 
C. Z>. antrųjų žandų čiupikai, GL. glossa, 
KR. kramtytuvas, L.E. lobus externus, L.L I0- 
bus internus, PG. paraglossa, ŽN:. pirmieji 
žandai, ZNo. antrieji žandai (Savigny). 


lūpa (labium). Apatinė lūpa yra sudaryta iš suaugusių antrosios 
poros žandų ir tiksliau būtų ją vadinti antrąja žandų pora. Pasa- 
kytieji nasrų pabūklai galima lengvai rasti pas tuos vabzdžius, 
kurie savo maistą graužia, pav., tarakonas, grambuolys, bet dau- 
gelis vabzdžių minta skystu maistu, kurį čiulpia arba laižo, ir dė- 
liai to aukščiau pažymėtieji nasrų pabūklai žymiai kinta, pritai- 
kinami skystam maistui imti. Taip antai, uodo nasrų pabūklai 

susidėda iš tų pačių dalių, bet kramtytuvai ir žandai, užuot buvę 
panašūs į stiprius dantis, kaip tarakono, atrodo kaip ilgi smaili 
ašutai ir guli, it lovelyje, apatinėje lūpoje ir yra uždengti viršu- 
tine lūpa. 


Pieš. 8 Siurbiamojo tipo Pieš. 4.— A Siurbiamojo tipo nasrų pa- 

nasrų pabūklai (uodas būklai (drugys): B suaugę antrieji žan- 

Culex): KR. kramtytuvai, dai arba apatinė lūpa, AK. akys, AN. 

Ž. C. žandų čiupikai, Ž N;. antena, C. Ž,. pirmujų žandų čiupikai. 

pirmieji žandai, ZN5. an- CŽ,. antrujų žandų čiupikai, ZN1. suaugę 

trieji žandai. tarp savęs ir sudarę straublį pirmieji 
(Lang) žandai. (Lang). 


Su pagalba tokio įrankio uodas lengvai praduria žmogaus 
ar gyvulio odą ir čiulpia kraują. Drugių nasrų pabūklai prisi- 
taikindami gėlių medui čiulpt irgi žymiai kinta. Pirmieji jų 
žandai suaugę savo vidujiniais kraštais ir, užsisukus išoriniams 
kraštams, virsta ilgu dvilinku, it laikrodžio spiruoklis užsisukusiu 
vamzdeliu. Iš kitų nasrų dalių lieka tik apatinė ir viršutinė lū- 
pos, o viršutiniai žandai palieka kaipo nežymūs t. v. rudimen- 
tariniai organai. Bičių nasrų prietaise randame tipingus kramty- 
tuvus ir kiek pailgėjusius apatinius žandus, o apatinė lūpa su- 
daro plaukučiais apžėlusį vamzdelį, kuriuo čiulpiamas skystas 
maistas. 


Kojos yra sudėtos iš narelių, kurie šiaip vadinami prade- 
dant nuo pamato; kamienas (coxa), klubas (trochanter), šlaunis 

(iemur) blauzda (tibia), plasna (tarsus) Pastarąją dalį sudaro 
1—5 narelių; paskutinis narelis yra riestais nagais ginkluotas. 

Sparnai kyla kaipo odos raukšlės ir todel kiekvienas spar- 
nas sudarytas iš dviejų susiglaudusių plėnelių, tarp kurių palieka 
įaugusios ten trachėjos, sudarančios sparnų gyslelių pamatus. 
Abi poros sparnų gali būti vienodos, arba priešakinė pora gali 
būti didesnė ir kieta, užpakaliniams sparnams padengti skiriama. 
Toki yra vabalų sparnai vadinami elitromis (elytrae). 

Pieš. 5. Siurbiamojo 1ipo nasrų pabūklai 

(gilys Tabanus): AK. akys, AN. antena, KR. 

kramtyiuvas, V. L. viršutine lūpa, ŽN1. pir- 
mieji žandai, ZN>. antrieji žandai. (Lang). 


Pilvelio gale gali būti ypatingų priedų įvairiems reikalams 
skiriamų; yra tai geluonis (aculeus), prietaisas kiaušiniams 
dėti arba dėtys (ovipositor) replės ((orcipes) ir k. 

Vabzdžių oda sudaryta iš vieno sluoksnio akučių 1) (narvelių), 
vadinamo hypoderma, kuri yra kietu apsiaustu uždengta. 
Medžiaga, iš kurios šis apsiaustas yra padarytas, vadinasi chiti- 
nas. Sį chitiną išdirba hypodermos akutės. Chitino sluoksnis 
nėra visur vienodo storio, pav. pačiuose nareliuose jis esti ap- 
skritai storas, o narelių protarpiuose plonas. Del tokio chitino 
suskirstymo nareliai per linkimus gali laisvai judėti. 


') „akutė“ atatinka vokiškai „„Zelle“, rusiškai „klietka“. 

Po oda vabzdžių kūne randama daugybė raumenų, kurie 
esti labai stiprūs ir jais gyviai gali atlikti įvairius judėjimus. 

Be raumenų, kūno dykumoje randamas ypatingas audinys iš 
riebių akučių sudarytas, vadinamasis riebalinis kūnas (corpus adi- 
posum). Jis būna žalias, raudonas arba aiškiai baltos spalvos. 

Raumens ir riebalinis kūnas apsiaučia vidurius. Tarp jų 
randame pirmiausia virškinamąjį aparatą, kuris prasideda nuo 
nasrų ir baigiasi išeinamąja angele. Jis panašus į ilgą kiek vin- 
giuotą vamzdelį, į keletą skyrių suskirstytą. Sie skyriai yra: 
nasrų dykuma, ryklė, stemplė, gurklys (gerklės praplėtimas), rau- 
meninis skilvys, tikrasis skilvys ir žarna. 


Pieš. 6. Bitės anatomija: AK. akys, GLŽ 


galinė žarna, GR. gurklys, ISP.T. išpustoji Pieš 7.—Vabzdžių širdies 

trachėjos dalis, MLP.“ Malpighio vamzdeliai, schema: AN. angelės. K. 

SK. skilvjs, ST. stigma, TR. trachėjos. kameros, R. sparnuotieji 
(Leuckardt). raumens, 


Tikrojo skilvio paprastai esti daugybė aklųjų priedų. Zarna 
turi ypatingų labai ilgų ir laibų vamzdelių iš jos augančių, kurie 
vadinami yra Malpighio vamzdeliais. Yra tai prašalinamieji (eks- 
krecijos) organai. 


— 

Kraujo indų sistemą sudaro širdis, kuri yra ilgo vamzdžio 
pavidalo ir guli išilgai nugaros. Ji yra į skyrius arba va- 
dinamąsias kameras suskirstyta, ir kiekvienos kameros šonuose 
yra pora plyšių. Priešakinė širdies dalis pereina į laibąją arteriją, 
kuri aprūpina krauju galvą ir kitus pirmagalio organus. Kraujas 
dažniausiai esti bespalvis, kai kada geltonas, žalsvas arba 
rausvas. 

Vabzdžiai kvėpuoja vadinamosiomis trachėjomis (tra- 
chea). Yra tai vamzdeliai, kurie prasidėdami ant kūno pavir- 
šiaus angelėmis stigmomis (stigmata) vadinamomis, ša- 
kojasi vidury kūno, išsiskirdami į daugybę smulkių šakučių, 
Atskiros trachėjos dažnai jungiasi tarp savęs skersinėmis 
šakutėmis ir tokiu būdu susidaro ištisa vamzdelių sistema, kuri 
semdama orą per stigmas, neša jį į tolimiausius organus, 
Trachėjos yra iš vidaus chitino sluoksniu išklotos. Sis chiti- 
ninis sluoksnis sudaro vidury trachėjos spiralinį siūlą vielos spi- 
ruoklio pavidalo, kuris paremia sieneles. 

Pašalinamieji (ekskrecijos) organai susideda iš aukščiau sa- 
kytų Malpighio vamzdelių, kurie esti labai laibi ir įpuola 
į užpakalinę žarną. Jų skaičius būna labai įvairus ir svyruoja 
nuo vienos poros ligi kelių dešimtų. Be Malpighio vamzdelių, pa- 
šalinamųjų organų carbą atlieka riebalinis kūnas, kurio akutės 
renka iš kūno dykumos prašalintinas daleles. . 

Nervų sistema sudaryta iš smegenų arba galvos mazgo 
ir nervų grandinėlės. Smegenys atrodo kaip dvilinka nervinė 
masė ir galvoje randasi ant ryklės. Nuo jų auga akių ir antenų 
nervai į atatinkamus organus einą. Nuo smegenų eina pora ner- 
vinių virvelių, kurios apkabina ryklę ir susijungdamos 90 ja su- 
daro čionai poryklį mazgą, nuo kurio eina pilvo nervų 
grandinėlė išilgai kūno besitęsianti. Sioje grandinėlėje randasi 
3 mazgai krūtinėje ir keletas mazgų pilvelyje. 

Vabzdžių kūne randasi įvairūs ir gana tobuli juntamieji or- 
ganai. Lytėjimo ir uoslės organais laikomos smulkios mikrosko- 
pinio didumo lazdelės odos duobelėse augančios. Sitos lazdelės 
sujunztos po oda su nervų šakutėmis ir auga daugiausia ant ante- 
nų ir nasrų organų. Girdėjimo organai yra dviejų rūšių, 
būtent chordotonaliniaiir timpanaliniai orga- 
nai. Pirmieji sudaryti šitaip: su pagalba sausgyslės stipriai įtemp- 
tas nervas, tuoj po chitinine sienele gulįs, veikia nelyginant styga, 
kuri perima minėtosios sienelės virpėjimus. Timpanaliniai or- 
ganai bendrais savo bruožais yra panašūs į chordotonalinius or- 
ganus, tik kiek sudėtingesni. Salia jų iš chitininės sienelės pa- 
sidaro tam tikras būgnelis, kuris kartais būna dar gaubtomis odos 
raukšlėmis uždengtas. Toji odos raukšlė veikia kaip ausies 
kriauklė. 

Regėjimo prietaisus sudaro akys, kurios esti dviejų rūšių, 
būtent: paprastosios ir sudėtinės. Paprastosios akys labai mažos 
ir jų sudėtis šitokia: viršutinis odos sluoksnis, esąs tuoj po chitininiu 
apsiaustu, įdumba sudarydamas mažą maišelį; akutės (narveliai), 
kurie šio maišelio dugne atsidurė, pagamina savo viršutiniame 
gale po vieną lazdelę, o savo apatiniu galu stačiai pereina į ner- 
vinį plušelį. Tarp šių maišelio dugno akučių atsiranda pigmen- 
tas (dažai), del kurio akys ir būva tokios ar tokios spalvos. Laz- 
delės ir yra svarbiausias šviesos spindulių imamasis prietaisas. 
Ant jų gulinčios akutės žymiai užauga ir virsta bespalve perma- 
toma mase, o galop iš chitininio apsiausto, kuris juos dengia, 
susidaro šioje vietoje sutinimas, į padidinamąjį stiklą panašus ir 
taip pat permatomas. Jo uždavinys — koncentruoti ir paduoti 
akiai šviesos spinduliai. Sudėtinės akys yra sudėtos iš daugybės 
paprastųjų akių, bet tos paprastosios akys esti sudarytos tik iš 
kelių akučių ir lazdelių (daugiausia 6— 8). Sios prastosios akys 
yra labai ilgos ir laibos ir turi savo chitininio apsiausto sutini- 
mus, vadinamąsias fasetes. 

Pieš. 0. Bitės patino lyties apara- 

tas: ISV. seklų išvedamieji takai, P 

Pieš. 8. Bitės patelės lyties aparatas: vyriškas apvaisinimo prietaisas (pe- 

LK. nuodų liaukos, SM. sėklų maiše- nis), SK. sėklydė, ŠV.K- švirkščia- 
lis, KS, kiaušydė. mas kanalas. 


Lyties prietaisas įvairių rūšių gali būti labai įvairaus pavi- 
dalo. Patinai dažnai labai skiriasi nuo patelių ir gali būt bema- 
tant pažinti. Paprastai jie esti aiškesnių ir gražesnių spalvų, jų 
antenos didesnės ir kitaip padarytos. Kai kurių vabzdžių pate- 
lių - (vabalų, drugių) labai maži sparnai arba jų visai nebūva, ir 
ios dažnai del to negali skristi. 

Moteriškos lyties prietaisas sudarytas iš dviejų kiaušydžių 
(ovaria), dviejų kiaušeliams išvedamųjų kanalų (oviductus), kurie 
sueina į vieną bendrąjį vamzdį atsidarantį lauk. Ovaria papras- 
tai atrodo kaip ilgi smailais galais vamzdeliai, kuriuose viena eile 
susitvarko vystantieji kiaušiniai. Toje vietoje, kur atsidaro mo- 
teriškieji išvedamieji takai, dažnai esti vadinamosios dėtys pavi- 
„dalo ilgo išilgai perskelto priedo, kuriuo naudodamasi patelė 
deda kiaušinius į žemę, plyšius ir t. t. 

Vyriškas lyties prietaisas susideda iš dviejų sėklydžių (testi- 
culi) dažniausiai kekės pavidalo. Nuo jų eina išvedamieji takai, 
kurie jungiasi į vieną švirkščiamą kanalą. Prie šio prietaiso gali 
būt dar keletas papildomųjų liaukų. Kopuliacijos prietaisas (pe- 
nis, įveisinimo prietaisas) dažnai esti ilgas ir gali toli iš kūno 
išsikišti. Kiaušiniai esti kevalu aptraukti. Tame kevale esti viena 
arba keletas angelių, spermatozoidams įeiti paskirtų. 


Pieš. 10  Postembryonalinis žiogo vystyinasis: kiaušęlis 
ir įvairios vystymosi stadijos. (Judeich und Nitseho) 

Dauguma vabzdžių veisiasi dėdami kiaušinius, bet yra ir 
tokių rūšių, kaip antai kai kurios musės ir amarai, kurie gimdo 
mažus vikšrelius. Yra vabzdžių rūšių, kurios veisiasi be patinų, ir 
toks veisimosi būdas vadinamas parfenogenezė. Išriedėjęs iš kiau- 
šinio jaunutis vabzdys dažniausiai esti į subrendusį visiškai nepa- 
našus. Išimtį sudaro tik utėlės ir kai kurie kiti besparniai vabz- 
džiai, kurių jaunuoliai mažai nuo senių skiriasi. Siaip visi 
vabzdžiai augdami žymiai keičiasi. 

Šis „keitimasis paprastai mefamorfozė yra vadinamas. Iš to, 
kaip vyksta kitimas, reikia skirti nevisiškoji ir visiškoji meta- 
moriozė. Nevisiškosios metamorfozės (hemimetaboliniai vabzdžiai) 
vabzdžių jaunikliai, t. y. vikšrai (larva) skiriasi nuo senių beveik tik 
tuo, kad neturi sparnų. Kiti skirtumai yra nežymūs, jei bent 
tik galva palyginti daug didesnė ir antenų narelių yra mažiau 
negu subrendusio vabzdžio. Tokių vabzdžių vystymosi pavyz- 
džiu gali eiti žiogas, blakė ir kiti. Sių vabzdžių vikšrai nusine- 


Pieš. 11. Vabalo (Ce/o- Pieš. 12. Drugio (Smerin. 
„t) vikšras. (Bcas). thus populi) vikšras (Berge). 


ria odą kelis sykius per savo gyvenimą ir nusinerdami kaskart 
žymiai paauga, sykiu darydamiesi vis panašesni į subrendusį 
vabzdį, arda vadinamąjį veikslą (imago). Jaunieji vikš- 
rai turi tik sparnų pradus, pavidalo trumpų ataugų. Kaskart 
vabzdžiui nusineriant tie sparnai eina vis ilgyn jr pagalios nusi- 
nėrus jam paskutinį kartą jie staiga užauga normalaus ilgumo. 
Sparnuoto vikšro stadija vadinama nimia (nympha). Kiek 
didesnis skirtumas tarp vikšro ir veikslo galima pastebėt biržės 
(skietės, žirgučio). Jos vikšrai turi savotišką trachėjų sistemą. 
tam tikrą nasrų aparatą, vadinamąją kaukę, kuria jie gaudosi 
grobinį. Prie šių skirtumų reikia dar pridėt, kad tie vikšrai gy- 
vena vandeny, o veikslai ore. Vabzdžiai, kurie turi pilnąją meta- 

moriozę (holometaboliniai vabzdžiai) vikšro stadijoje netik žy- 
miai skiriasi nuo veikslų, bet, galima sakyt, visiškai į juos ne- 
panašūs.  Dėliai šios priežasties vikšrui pavirsti veikslu reikia 
daugiau laiko ir šiam reikalui tarp vikšro ir veikslo įsiterpia 
ypatinga stadija, lėliuke (pupa) vadinama. Lėliukė yra 
pažymėtina savo nejudrumu ir tuo, kad ji nepriima jokio maisto. 
Sioje stadijoje vabzdžio kūne vyksta žymios vidujinės atmainos, 
kurios paruošia sekančią t. y. veikslo stadiją. Bendrais savo 
bruožais lėliukė dažnai esti jau panaši į veikslą. Taip antai, 
drugių, vabalų, plėvesparnių randami jau lėliukėse visi išori- 


Pieš. 18. Mu- Pieš. 14. Šeimos 


sės vikšras. vabalo Ceram- 
(Boas). bycidae tėliukė. 


niai organai, kaip antai: kojos, sparnai, antenos ir akys, tik jie 
visi yra smulkesni, trumpesni, prie kūno priglausti, tarpais net su 
juo suaugę. Tie visi organai yra dar nejudomi ir neveikia. Ap- 
skritai imant, lėliukė daro įspūdžio vabzdžio, stambiais bruožais 
nulipdyto. Sulig tuo, .kiek lėliukėje yra žymu būsimosios veikslo 
galūnės, paprastai skiriamos laisvosios lėliukės (pupa 
libera), kurių kūne aiškiai matomi kojų, sparnų ir antenų pradai, 
dengtosios lėliukės (pupa obtecta), kurių šie pradai 
nors ir žymūs, bet prie kūno prilipę ir dengti bendruoju chitino 
apsiaustu ir pagalios bosinės lėliukės (pupa coarctata), 
kurių kūne nematyt jokių išorinių organų pradų, ir kurios išrodo 
kaip mažiukas su apvalais galais bosas. Pirmojo tipo lėliukes 
turi vabalai ir plėvesparniai, antrojo — drugiai, triačiojo — dvi- 
sparniai. 

Daugelio vabzdžių vikšrai, prieš virsdami lėliuke, apsiverpia, 
susidarydami vadinamąjį kokoną. Siuo reikalu jie naudojasi 
tam tikromis šilkų liaukomis (sericteria), kurios atsidaro 
ant apatinės lūpos. Šios liaukos gamina tirštą limpantį skysti- 
mą, ūmai kietėjanti ore ir sudaranti stiprius plaušelius. Iš šių 
plaušelių susidaro kokonas. Šilkas yra ne kas kita, kaip šie 
plaušeliai, nuo šilkaverpio koi;ono nuvynioti. 


Pieš. 15.  Dru- 
go  Smerinėhus Pieš. 16 
lėliukė (Boas), Musės lėliuke. 


Vikšrai skiriasi nuo veikslų ne tik savo išorine lytim, bei 
ir visa savo vidujine sudėtimi. Maistas jų dažniausiai esti vi- 
siškai kitoks negu veikslų, ir šiems jų reikalams vidaus orga- 
nai turi atatinkamų ypatybių. Aišku todel, kad, pav., drugio 
vikšrų organai netinka drugiui, nes vikšras minta lapais, 0 dru- 
gys skystu medum. Tokiu būdu vikšrų organai turi būti ne tik 
perdirbti, bet dažnai visiškai „suardyti ir iš naujo atstatyti. Dau- 
gumas šių svarbių permainų vyksta kaip tik lėliukės stadijoje, 
ir todel ši stadija yra pažymėtina savo nejudrumu ir vadinama ra- 
mytės stadija. Ypač žymios atmainos įvyksta dvisparnių (ypač 
musių) lėliukės kūne. Daugumas vidaus organų visiškai subyra į 
atskiras akutes, o be to, žymi dalis šių akučių tempa kitų paglemžta 
ir suėsta. Toks organų suirimas vadinasi histolyzė. Nauji 
veikslui skiriami organai susidaro iš nedidelių grupių akučių, 
panašių į paplokščias apvalias plyteles arba žiedus. Vadinasi 
jos imaginaliniais diskais. Kada visi viduriniai organai yra 
susidarę, ieliukės apsiaustas skyla ir iš jos išeina veikslas. 


Vabzdžių klasifikacija. 


Vabzdžių klasė skaidoma į dvi poklasi besparnius—Aptery- 
„golta ir sparnuotus Pierygota. 


Poklasė Besparniai. Apterygota. 


Sios poklasės vabzdžių svarbiausiu požymiu yra tas, kad 
jie niekumet neturi sparnų. Sis požymis yra esmės dalykas, 
lariant sparnai šioje vabzdžių grupėje dar nėra pasirodę. 

Didumo šie vabzdžiai yra labai maži, jų akys paprastosios 
(ocelli), nasrų pabūklai graužiamojo tipo, prie pilvelio dažnai 
esti ypatingų „priedų pavidalo siūlų, arba tam tikro šokamojo 
aparato. Išriedėję iš kiaušinių, jaunieji vabzdžiai auga mažai 
besikeisdami. Gyvena jie tamsiose, drėgnose vietose, misdami 
puvančiomis organinėmis dalimis. Kai kurios rūšys didelėmis 
masėmis pasirodo ant vandenų paviršiaus arba ant sniego. Prie 
šios poklasės priskiriamas vienas tik būrys Thysanura, kurio 
pavyzdžiu gali būti Lepisma, Podura ir k. 


Poklasė Sparnuoti. Pterygota. 


Subrendusios rūšys mažne visomet yra sparnuotos, o jei 
kartais sparnų nerandame, šis trūkumas išaiškinamas parazitinių 
gyvenimu ir laikomas yra antrykšte, t. y., vėliau įgyta žyme. 
Tolimesnis šios poklasės padalijimas į būrius yra paremtas ana- 
tomijos požymių podraug su vystymosi ypatybėmis. Zymios 
reikšmės jų sistematikai yra nasrų prietaisas. Apibrėžimas būrių 
i'rumpai gali but išreikštas šitokia schema: 


graužiamasai nasių prie- 


Nevisiškoji meta- | Or/hoptera. Tiesiasparniai — taisas 


moriozė 


(Hemimetabola) | Rhynchota, Blakės — siurbamasai nasrų prie- 


taisas 


grauž'amasai nasrų prie- 


Coleoptera, Vabalai Aaa 


Visiškoji meta- | Hymenoptera. Plėvesparniai 

moriozė 

siurbamasai nasrų prie- 
taisas 


(Holometabola) | Lepidoptera. Drugiai 


"Neuroptera.. Tinklasparniai | 
Diptera. Musės a 


— 17 = 
Būrys I. 


Tiesiasparniai. Orthoptera. 


Tiesiasparniai charakterizuojami nevisiškąja metamorfoze ir 
nasrų prietaisu graužiamojo tipo. Apatinėje šių vabzdžių lūpoje 
lengviau negu kitų galima suvokti, kad ji yra iš dviejų suaugu- 
sių žandų sudaryta. Sparnai turi ryškų gyslelių tinklą, bet šiaip 
jie yra labai įvairūs. Pilvelis savo gale paprastai turi du ilgesniu 
arba trumpesniu priedu, kurie gali būt prasti arba iš narelių su- 
daryti. 


Pieš. 17. Žiogas (Decicus verrucivorus) deda į žemę kiaušinius. Po kairei 
jauniklis. (Ratzeburg). 


Tipingi pavyzdžiai šio būrio yra: žiogai (Acridium 
ir kiti). Pasturgalinė kojų pora yra labai stipri, ilga ir šokimui 
pritaikinta. Priešakiniai sparnai ilgi, siauri, kietesni negu užpa- 
kaliniai ir uždengia savimi plačius it vėdintuvas suglaustus užpa- 
kalinius sparnus. Patinai turi ypatingą balso prietaisą. Svir- 
pliai (Gryllus) turi storą kūną ir didelę galvą, užpakalinės 
kojos nėra taip išsivysčiusios kaip žiogų. Patelės turi ypatingą 
pilvelio priedą (dėtys) kiaušeliams dėti. Turi tam tikrą balso 
aparatą. 

Kurklys (Gryllotalpa) turi plačią kritinę, stiprias 
raustis pritaikintas priešakines kojas ir trumpus sparnelius. B a m- 
batierius (Blatta) paplokščio kūno, bėgamųjų kojų, plonų 
priešakinių sparnų, kurie iš dalies kits kitą uždengia. Pilvelis 
savo gale turi du nariuotu priedu. Patelių sparnai daug trum- 
pesni arba beveik visai išnykę. Kiaušiniai nešiojami chitininiame 

apsiauste, pusiau iš lyties organų išsikišusiame.  Auslindė į Gj3£ 

(Forficula) turi trumpus priešakinius sparnus, kurie tik iš da- 
lies padengia plačius suglaustus užpakalinius sparnus; pilvelis 
savo gale turi porą riestų priedų, sudarančių prietaisą replių 
pavidalo. 

Biržės, (Libellulidae) vadinamos velnio kumeliais, 
žirgučiais, turi dvi pori vienodų sparnų, tankių gyslelių tinkleliu 
padengtų, silpnas kojas, ilgą pilvelį su dviem trumpais priedais 
gale. Jų vikšrai gyvena vandeny ir turi labai ypatingai išsivys- 
čiusią apatinę lūpą, „kauke“ vadinamą. Pastaroji gali labai toli 
atsilošti ir sudaro veiklų grobimo prietaisą, Lašalas (Ephe- 
mera) turi dvi pori nevienodų sparnų, būtent, priešakiniai yra 
daug didesni negu užpakaliniai, o kariais pastarųjų ir visai ne- 
būva. Nasrų prietaisas veikslo dažniausiai rudimentarinis, t. y. 
sunykęs ir to dėliai ši stadija visai neminta. Pilvelio gale yra 
trys labai ilgi, laibi siūlai. Vikšrai gyvena vandeny ir turi ant 
savo kūno dvi eili lapuotų, arba plunksnotų priedų, kurie pildo 
kvėpavimo organų funkciją. 

Prie šio būrio priskaitomi taip pat plunksnaėdžiai 
(Mallophaga) panašūs į utėles, paukščių ir žinduolių para- 
zitai, kurie turi normalius graužiamojo tipo nasrų prietaisus ir 
utėlės (Pediculid ae), kurių nasrų aparatas yra žymiai paki- 
tėjęs. Pastarosios dvi grupės dėliai savo parazitiško gyvenimo vi- 
sai prarado sparnus. 


Būrys I. 


Blakės. Rhynchota s. Hemiptera. 


Šio būrio vabzdžiai pereina, kaip ir tiesiasparniai, nepilnąją 
metamortozę. Vikšras mažai tesiskiria nuo veikslo. Nasrų da- 
lys sudaro tam tikrą siurbamąjį prietaisą, šnipu vadinamą. 


Tarp Lietuvoje gyvenančių vabzdžių pavyzdžiais šio būrio 
gali būti: amarai (Aphidae) — smulkūs, nejudrūs, gausio- 
mis šeimynomis gyveną vabzdžiai, minkšto kūno, silpnų kojų, 
sparnuoti arba besparniai. Kai kurie turi liaukų, kurios gamina 
į vašką panašią medžiagą. Ši medžiaga pavidale laibų siūlelių 
it vilnos arba pelėsiai dengia visą amaro šeimyną. 


Kelios iš eilės einančios generacijos (kartos) nėra panašios 
(šis reiškinys yra heterogonija vadinamas) būtent: per vasarą kyla 
vien įvairių patelių generacijos, kurios vėisiasi be patinų pagal- 
bos (reiškinys partenogeneze vadinamas), o tik rudeniop atsiranda 
patinų - patelių generacija, kuri veisiasi paprastu būdu. Artima 
amarui gentis yra Skydeliai (Lecanium). Patelė padė- 
jusi kiaušinius miršta ir jos kūnas išdžiūvęs sudaro naturalinį 
skydą kiaušiniams apsaugoti. Tokių skydų galima dažnai rasti 

Lietuvoje ant plonų medžių šakelių, ypač ant lazdyno, vaisinių 
medžių ir k. Sausumos blakėmis (Geocores) vadina- 
ma gausi grupė, kurion įeina blakės su išsivysčiusiomis anteno- 


Pieš. 18. Blakė (Penfafoma rufipes): A. su- 
glaustais sparnais B. išplėstais sparnais: 
(Ratzeburg). 


mis ir ilgu Šnipų. Prie jų priskiriami patalinė blakė 
(Acanthia lectularia), vandens matininkas(Hyd- 
rometra) laibo ilgo kūno ir ilgų kojų ant vandens paviršiaus 
slidinėjąs vabzdys. Vandens blakės (Hydrocores) turi 
trumpas antenas ir trumpą šnipą, gyvena vandeny, tačiau gali jį 
apleisti ir skrajoti ore. Cia pridera: Nepa cinerea, pilkos 
spalvos su dviem laibais ilgais priedais pilvelio gale. Gyvena 
dugne mūsų upių, prūdų ir kitų vandenų; Notonecta—van- 
deninė blakė (žvejų vandenine bite vadinama) su ilgais plauke- 
liais apšepusiomis pusturgalinėmis kojomis, plaukinėja aukštie- 
ninka, labai plėšrus, skaudžiai geliąs vabzdys. 


Būrys III. 


Tinklasparniai. Neuroptera. 


Yra tai vabzdžiai visiškosios metamorfozės, keturių vienodų 
sparnų ir graužiamojo tipo nasrų prietaiso. Vieni turi sparnus 
su tankiu gyslelių tinklu, kaip biržės, kitų gyslelės retesnės. Lė- 
liukės yra tuo ypatingos, kad prieš virsdamos veikslu gali ke- 
liauti ieškodamos sau patogią vietą keitimuisi. Jei lėliukė yra 
kokone, tai pirma pragraužia jame skylę ir išėjus iš jo virsta 
veikslu. 

Šio būrio vabzdžių Lietuvoje randamas skruzdžių li ū- 
tas (Myrmeleon), panašus kiek į biržę. Daugiau žinomas 
jo vikšras, paprastai vilko utėle vadinamas. Smiltingose vietose, 
dažniausiai pušynuose, pasidaro jis smėly duobeles piltuvo pavi- 
dalo, kurių dugne įsirausęs jis pats tupi. Minta jis įkritusiais į 
jo duobeles smulkiais vabzdžiais. Pagauti šis vikšras nesunku 

papūtus stipriai į jo duobelę ir tuo būdu nupučiant apdengiantį 
jį smėlį. Chrysopa — lieknas, žalsvas, su dideliais permato- 
mais sparnais ir aukso akimis vabzdys, dažnai lankąs mūsų na- 
mus. Panorpa — su margais sparnais. Patinas turi pilvelio gale 
ypatingas reples, kaip skoripijono užriestas į nugaros pusę. Bo - 
reus— 4 mm. ilgio vabzdys, su rudimentariniais sparnais, žiemą 
randamas ant sniego, Apsiūvos (Phryganea ir k.) — ypa- 


Pieš. 19. A. Apsiuva (Limnophilus rhombicus) 
ir B. jos vikšras namely. (Martin). 


tingi vabzdžiai bendrai panašūs į peteliškes su pilkais arba raus- 
vais sparnais, apšepusiais plaukeliais arba žvyneliais. Randami 
dažniausiai prie vandens. Vikšrai, gyvendami vandenyje, pasi- 
dirba kokoną iš smulkių akmenėlių, smėlio, kriauklių, supuvusių 
augalų dalių ir k. ir kartu su tuo kokonu vaikščioja. Zvejų varto- 
jamos meškerėms užstriegti. 


Būrys IV. 


Vabalai. Coleoptera. 


Vabalai eina visišką metamorfozę, turi graužiamojo tipo na- 
srų prietaisą, 0 jų priešakiniai sparnai virtę elytromis, t. y. Su- 
daro dangtelius užpakaliniams sparnams. Užpakaliniai sparnai 
dažniausiai yra ilgesni už elytras, ploni, skaidrūs ir turi retų gy- 
slelių (pieš. 1). Vikšrai esti įvairaus pavidalo, paprastai turi ko- 
jytes, bet gali būt ir be kojų. Lietuvoje dažnai randame: de g u- 
tininkai arba bobos (Carabus) kelių rūšių, vikrūs, su 
stipriomis, aiškių spalvų elytromis ir ilgomis kojomis, stipriais 
žandais, plėšrūs vabalai. Dusės (Dytiscus) — plokšti, plėšrūs 
vandeniniai vabalai. Užpakalinės kojos ilgos, plokščios, plauke- 
liais apšepusios vartojamos, kaipo irklai. 

Jauteliai (Gyrinus) — smulkūs blizgą vabalai, pulkais 
ant vandens paviršiaus plaukinėją. Staphylinus turi trum- 

pas elytras, kurios nepadengia žymios dalies pilvelio. Labai jud- 
rūs vabalai, mintą iš dalies gyvu grobiniu, iš dalies dvėsena ir 
kitais pūvančiais organizmais. Necrophorus — juodi arba juodi 
su geltonomis skersinėmis juostomis ant elytrų. Trindami pilvelį 
į elytrų kraštą leidžia ypatingą čirškiamą balsą. Susispietę ke- 
liese, šie vabalai užkasa smulkių gyvulių lavonus, o potam deda 
į juos savo kiaušinius. Išriedėję vikšrai minta pagaminta jiems 
dvėsena. 

Lašininisvabalas(Dermestes) —smulkus, pailgas 
vikšras minta įvairiomis gyvulių kūno liekanomis, kaip antai; | 
odomis, kailiais, lašiniais ir t. t. 

Hydrophilus — iš pirmo pažiūrėjimo panašus kiek į 
dusę, nuo kurios tačiau skiriasi buoželėmis antenų galuose. 
Apatinė kūno pusė apžėlusi plaukeliais, kuriais vabalas nešasi su 
savim po vandeniu oro kvėpavimui. Karkvabalis (Melolontha) 
ir artimos jam rūšys turi antenų galuose vėdintuvą, sudarytą iš 
kelių plytelių.  Priešakinės kojos plokščios ir turi stiprių ataugų 
—jos yra pritaikintos žemėje raustis.  Karkvabalis gyvena 4 me- 
tus, tame skaičiuje vikšro stadijoje 3 metus. 

Raganosis (Oryctes) — bene didžiausias iš Lietuvos va- 
balų, patinas turi didelį kreivą ragą ant galvos, gyvena daugiau- 
sia atmatose žievės, vartotos odoms rauginti. 

Zibukas (Lampyris) — visiems žinomas savo ypatybe Ži- 
bėt naktimis. Patelė sparnų neturi. Meloe— didelis juodas su 
violetiniu atspindžiu vabalas, užpakalinių sparnų visai neturi, o prie- 
šakiniai yra labai trumpi ir dengia kits kitą savo vidujiniais kraštais. 

Lytta vesicatoria — gražus, žalias su aukso atspindžiu ir 
stipriu, labai savotišku kvapu vabalas. Išdžiovintas ir sutrintas 
yra vartojamas medicinoje. 

Donacia— gražių spalvų blizgą nedideli vabalai, dažiūai 
ant vandeninių augalų randami. Kinovarpa (Cerambyx) ir 
kitos jam artimos rūšys yra daugiausia didoki ir stiprūs 
vabalai, pailgo kūno ir ilgų antenų (ypač patinų). Jų vikšrai 
įsigraužia į medžius, ypač nudžiūvusius , arba jų žievę ir padaro 
ten ilgų takų. Jie yra balti su didelėmis geltonomis galvomis ir 
labai mažomis kojomis arba visai be jų. 

Drambliukai (Curculionidae) yra nedideli vabalai, ku- 
rių galva labai ilga ir smaili, panaši į dramblio šnipą. Gale šio 
šnipo yra gerai išsivystęs graužiamojo tipo nasrų prietaisas. 

Tomicidae maži cilindrinės formos ir trumpos galvos va- 
balai; jų vikšrai, gyvendami sergančiuose arba nukirstuose me- 
džiuose, sudaro tarp žievės ir miedenos ištisas takų sistemas. La- 
bai kenksmingi miško ūkiui. 

Dievo bubė (Coccinella) — maži, dažnai pusrutulic 
arba ovalinės formos vabalai, su trumpa galva į krūtinę įkišta it 
trumpom buožės pavidalo antenom. 


Būrys V. 


Plėvesparniai. Hymenoptera. 


Plėvesparniai yra vabzdžiai visiškos metamorfozės, graužia- 
mojo tipo nasrų prietaisu ir dviem porom plėvėtų sparnų. Galva 
yra trumpa ir plati ir aiškiai nuo krutinės atsiskiria. Kai kurių 
plėvesparnių (bičių) vidujinės skiautis apatinės lūpos suaugdamos 
sudaro vadinamąjį liežuvį, kurio viduryje gludi vagelė. Šiuo prie- 
taisu plėvesparniai iš gėlių siurbia saldžius skystimus.  Šaly šio 
liežuvio tačiau palieka stiprūs normaliai išsivystę kramtytuvai. 
Priešakinė pora sparnų maž ne visuomet didesnė už užpakalinę; 
šie dvi pori sparnų yra mažais kabeliais tarp savęs sujungtos 
taip, kad vabzdžiui lekiant kiekvienos pusės pora veikia panašiai 
kaip vienas sparnas (Pieš. 20). 


Pieš. 20. Bitė (Apis mellifica): A. motina („bitinas“), 
B. tranas, C. darbininkė, 


Vienų plėvesparnių pilvelis nėra aiškiai nuo krūtinės atskir- 
tas (pav. Sirex), kitų pilvelis pamate yra labai laibas, sudaryda- 
mas lyg ploną stiebelį, su krutine sujungtą (pav. vapsva, bitė). 
Patelės pilvelio gale yra iškišamas priedas, iš trijų stiebelių su- 
darytas, per kurį išvedami yra kiaušiniai—-dėtys. Kitų rūšių šio 
prietaiso pamate yra nuodų liaukų, jis veikia kaipo geluonis, t. y. 
gynimosi ir užpuolimo pabūklas. 

Plėvesparnių vikšrai dažniausiai atrodo kaip baltos aklos 
bekojės kirmėlės; tik grupės Tenthredinidae vikšrai yra panašūs 
į drugių vikšrus, t. y. turi kojas, akis ir yra įvairių spalvų. Vikšrai 

prieš virsdami lėliuke apsiverpia kokonu.  Pavyzdžiais šio būrio 
gali būti: Cimbex betulae — apie 2, 5 cm. ilgio vabzdys, 
kurio pilvelis nėra stiebeliu nuo krūtinės atskirtas. Patino spalva 
juoda, patelės pilvelis geltonas. Jo vikšras, dažnai randamas ant 
beržų, yra žalias su tamsiu bruožu išilgai nugaros; paimtas su 
ranka, paprastai susisuka į spiralę. Sirex gigas — ligi4 cm. 
ilgio, juodas, patinio pilvelis rausvai geltonas, patelės pilvelis juo- 
das su dviem pirmais ir trimis paskutiniais segmentais geltonos 
spalvos. Dėtys labai ilgos ir stiprios. Siršė — (Vespa crabro)— 
didelis, ligi 3 cm. ilgio, vabzdys, tamsiai durpinės spalvos su gel- 
tonu raštu. Darosi lizdus, kurie gali turėt lig 30 cm. diametro, 
išpuvusiuose medžiuose. Lizde yra iki 5 korių su labai trapiomis 
akutėmis. Minta vaisiais ir medžių sula. Skaudžiai gelia. V a p s- 
vos: Vespa vulgaris ir Vespa media — panašios į viena 
antrą. Pirmoji krauna lizdus žemėje, pav. apleistuose pelių 
urveliuose, antroji prikabina savo lizdus prie šakų, stogų ir k. 
Pirmosios lizdas esti gelsvas, antrosios pilkas. Kaipo medžiagą 
lizdams krauti šie vabzdžiai vartoja smulkiai sukramtytą ir su 
seilėmis sumaišytą medieną, kuri mažai skiriasi nuo masės po- 
pieriui gaminti. 

Skruzdės (Formicariae) nuo kitų plėvesparnių skiriasi 
tuo, kad antras (arba ir trečias) pilvelio segmentas yra daug lai- 
besnis už kitus ir ant jo yra ypatinga atžala žvyno pavidalo. An- 
tenos sulenktos sudarydamos kampą. Skruzdės gyvena didelėmis 
visuomenėmis, kuriose randami sparnuoti patinai ir patelės ir 
besparnės darbininkės. Kai kurios skruzdės turi geluonį, kitos tik- 
tai liaukas kurios išvirkščia iš savęs nuodus. Skruzdės minta 
skystu maistu, kaip antai augalų ir gyvulių sultimis, „bet vikšrai 
minta ir kietu maistu (negyvais vabzdžiais). Skruzdės turi labai 
daug įdomių gyvenimo ypatybių, pav., kai kurios rūšys pagrobia 
vikšrus ir lėliukes iš kitų rūšių skruzdynų ir, išauginusios iš jų 
„namie“ skruzdės, paverčia jas vergais, priversdamos dirbti įvai- 
rius darbus ir net savo šeimininkus maitinti. Amerikoje gyvena 
skruzdėlių rūšys, kurių tam tikras darbininkių pilvelis stipriai 
išplėstas ir dėliai to visa skruzdė atrodo nelyginant ąsotis. Sios 
darbininkės neišeina iš lizdo, o kitos skruzdės surinkusios me- 
daus ir parnešusios namo išvemia jį minėtoms darbininkėms į 
gurklį. Tokiu būdu pastarosios pildo gyvųjų indų funkciją. 
Skruzdynuose paprastai gyvena ištisa eilė smulkių vabalų (ben- 
drai vadinamų mirmekotilais), kurie tik čia yra randami. Kai 
kurios skruzdės augina skruzdynuose amarų, paversdamos juos 
naminiais gyvuliais („skruzdžių karvės“) dėliai jų saldžių ekskre- 
mentų. 

Bitės (Apiariae) yra paprastai tankiais plaukeliais ap- 
žėlusios ir turi žymiai praplėstus užpakalinius kojų narelius. Prie 
šios grupės priskiriama yra naminė bitė (Apis melliticąa), 

kurių spiečiuose yra patinai, tranais vadinami, ir patelės. Iš pasta- 
rųjų vienos turi pilnai išsivysčiusius lyties organus ir yra bitinais 
arba motinomis vadinamos, kitų lyties organai nėra išsivystę ir 
jos yra darbininkėmis vadinamos. 

Kamanė arba samaninė bitė (Bombus) — didelis, plau- 
keliais apaugęs vabzdys, sudaro nedidelius spiečius. Žiemoja tik 
motinos, kurios pavasarį kuria naują spiečių. 

Xylocopa, -- labai didelis į kamanę panašus vabzdys, juodas 
su violetiniu atspindžiu, dažnai gali būti matomas ant senų trobe: 
sių sienų. 

Būrys VI. 


Drugiai, Lepidoptera. 


Yra tai vabzdžiai visiškos metamorfozės, dviem porom vie- 
nodų sparnų ir siurbiamojo tipo nasrų prietaisu, apie kurį jau 
buvo pasakyta (žr. pusl. 7). Visas kūnas yra tankiais plaukeliais 
apžėlęs. Visi trys krūtinės segmen- 
tai yra glaudžiai tarp savęs suaugę. 

Sparnai yra dideli ir apdengti 
smulkiais margų spalvų žvyne- 
liais (dulkutės), kurie iš dalies klo- 
ja kits kitą panašiai kaip čerpės 
ant stogo. Pastarieji padarai daž- 
niausiai slepia po savim sparnų 
„gysleles. Kojos silpnos. (Pieš. 21). 

Pieš. 21. Drugys (Arctia caja). Vikšrai yra cilindrinės for- 

mos ir turi 3 poras tikrųjų kojų 
kūno priešakyje. Jų pilvelis yra labai ilgas su 2—5 porom nuo- 
savų, vadinamųjų netikrujų, kojyčių. Vikšrai turi verpiamųjų liau- 
kų, kurios atsidaro prie apatinės lūpos; jie verpia siūlus, kuriais prieš 
virsdami lėliuke visiškai apsipina, susidarydami kokoną, arba tik 
jais prisiriša. Kai kurie vikšrai dar anksčiau pasidaro kokoną 
ir nešioja jį su savimi panašiai kaip apsiūvas. Lėliukė priski- 
riama prie padengtojo tipo. Veikslo organai, kaip antai: kojos, 
sparnai, antenos — yra jau lėliukėje žymūs, bet stipriai prie lie- 
mens prisiglaudę. 

Drugių būrys skaidomas į du pabūriu: 1) Mažieji drugiai, 
Microlepidoptera ir 2) Didieji drugiai, Macrolepidoptera. 

Pabūrys 1. Mažieji drugiai Microlepidoptera. Vikš- 
ro galva atkreipta priekin, netikrųjų kojyčių gale yra kabelių 
vainikas, gyvena tie vikšrai slapstydamiesi apsisukdami lapais, 
arba įsigrauždami į medžių stiebus ir t.t. Lėliukių ant pilvelio 
segmentų paprastai esti skersinės spyglių eilės. Dauguma pri- 
klausančių prie šio pabūrio drugių yra smulkūs ir laibo liemens. 

Kandis (Tineidae), turi siaurus sparnelius, su plaukelių 
juostele kraštuose. Iš šios gausingos šeimos daugiausia pažįsta- 
mos žalingosios naminės kandys Tinea pellionella ir T. tapezella, 
kurių vikšrai minta kailiniais, vilnomis ir t.t. 

Lapasukiai (Tortricidae) — kiek didesni už kandžius 
ir platesnių sparnų. Jų pavadinimas kilęs iš to, kad dauguma 
jų vikšrų gyvena susuktuose lapuose. „Kirmėlė“, kurią dažnai 
tenka rasti obuoliuose yra obuolinio lapasukio (Tortrix po- 
monaua) vikšras, 

Medgraužos (Xylotropha) skiriasi nuo kitų mažųjų 
drugių savo didumu. Karklinė medgrauža (Cossus ligniperda) 
yra didelis, pilkai durpinės spalvos drugys, kurio rausvos 
spalvos stipriai kvepiąs vikšras gyvena įsigraužęs į karklų medžius. 

Pabūrys 2. Didieji drugiai, Macrolepidoptera. 

Vikšro galva atkreipta žemyn, netikrosios kojos su eile 
kabelių, nesudarančių uždaryto rato. (Gyvena laisvai augaluose, 
misdami jų lapais. Lėliukės — be skersinių spyglių ant pilvelio 
segmentų. Prie šio pabūrio priklauso dauguma didžiųjų drugių. 

Verpikai (Bombycidae) — stambūs, gerokai plaukeliais apžėlę, 
neaiškių matinių spalvų naktiniai drugiai; sparnai platūs, dru- 
giui ilsintis jie pasidaro panašūs į stogelį; patinų antenos šukuo- 
tos, patelės siūlėtos, arba dantytos. Vikšrai daugiausiai plauke- 
liais apžėlę, prieš virsdami lėliuke apsiverpia diktu kokonu. 

Silkaverpis (Bombyx mori); kilęs iš Kinų — kaip ir bitė, 
virtęs naminiu gyviu. Jo kokonų siūlai sudaro šilką, kuris turi 
didelį pritaikinimą mūsų gyvenime. Vienuolė (Ocneria mo- 
nacha labai žalinga, nes jos vikšrai pasirodydami nesuskaitomo- 
mis gaujomis, naikina spygliuotuosius miškus. Beporis ver- 
pikas (Ocneria dispar) naikina vaisinių ir kitų medžių 1a- 
pus, sudarydamas kartais didelių nuostolių. 

Sprindžiai (Geometridae) — liekno kūno, plačių sparnų drugiai. 
Ilsėdamiesi laiko sparnus horizontaliai. Vikšrai labai savotiški — 
jie turi tik vieną užpakaline porą netikrųjų kojų. Vaikščiodami 
jie stipriai sulenkia savo kūną sudarydami aukštą kuprą ir prisi- 
kabindami pakaitomis tai priešakinėmis, tai užpakalinėmis kojo- 
mis; tuomet jie labai panašūs į einančią dėlę. Prie šios šeimos 
skiriamos kai kurios rūšys, kurių patelės turi sunykusius sparnus 
ir negali lekiot. 

Sphingidae — dideli drugiai, puikūs lakūnai, verpstės 
pavidalo kūno. Jų vikšrai yra nuogi ir turi ant pasturgalio stiprų 
riestą ragą (žiūr. pieš. 12). 

Dieninių drugių (Rhopalocera) yra laibas kūnas, buo- 
žėta antena, platūs sparnai, kuriuos ilsėdamiesi laiko vertikaliai 
sudėtus, spalvos jų labai aiškios ir margos. Skrajoja jie dieną. 
Lėliukės pasižymi kampuotu kūnu ir tuo, kad neturi kokono, bet 
prisiriša vienu skersiniu siūleliu. Pavyzdžiu gali būti kopūstinis 
drugys, Pieris brassicae. 

Būrys VII 


Dvisparniai arba Musės. Diptera. 


Dvisparniai turi vien tik priešakinę porą sparnų, 0 užpaka- 
linių vietoje turi porą trumpų lazdelių su buožemis galuose; 
nasrų prietaisas — siurbiamojo tipo pritaikintas augalų sultims ir 
gyvulių kraujui siurbti. Visi trys krūtinės segmentai yra suaugę. 
Vikšrai neturi kojų, o dažnai taip pat nei akių nei kitų išorinių 
kūno priedų, gyvena vandeny, pūstančiose atimatose, arba kaipo 
parazitai. Uodai (Nematocera) — liekni vabzdžiai su ilgom 
antenom, kurios patinų esti dažnai plaukeliais apžėliusios, su 


Pieš. 22. Uodas Anopheles: 1 vikšras, 2 lėliukė pr/ie vandens paviršiaus 
prikybus, 3 patinas, 4 patelė. 


siaurais sparnais ir plonomis kojomis. Prie šios šeimos priski- 
riami uodai Culex ir Anopheles (pieš. 22), kurių patelės siurbia 
kraują. Lygiai vikšrai kaip ir lėliukės gyvena vandeny ir yra 
labai paslankūs. Tipula, yra didelis, labai ilgų kojų uodas, 
kurio vikšras gyvena žemėje. Varmų šeima (Tabanidae — didelės 
musės su plačia, bet trumpa galva, didelėmis akimis ir pliokščiu 
pilveliu. Cilindro pavidalo vikšrai gyvena žemėje. Patelės siurbia 
gyvulių kraują, ypač kankindamos arklius. Musės siaura prasme 
(Muscidae)—šie dvisparniai pažymėtini savo trumpomis trisąna- 
rėmis antenomis, kurių paskutiniai nariai yra su nariuotais šepe- 
tukais. Apatinės lūpos gale yra dviskiautis praplėtimas. Vikšrai 
neturi aiškios galvos, nasrai yra su dviem chitininiais kableliais. 
Prie šios šeimos priskiriama visiems žinoma naminė musė 

(Musca domestica) ir mėsinė musė (Musca vomitoria). 
Pastarosios vikšrai gyvena pūstančioje mėsoje ir yra žinomi kaipo 
dvėsenos „kirmėlės“: Šeimos Oestridae vikšrai gyvena kaipo 
parazitai žinduolių, ypač naminių gyvulių skilvyje, <rba jų odoje. 
Gastrophilus — vikšrai gyvena arklio skilvyje, vėliau išeina su 
mėšlu ir žemėje virsta lėliuke. Hypoderma bovis — vikšras 
gyvena naminių galvijų odoje, (inkštirai) Utėlinės musės 
(Hippoboscidae) yra pliokščios musės su laiba krūtine bei 
pilveliu ir stipriais nagais. Jos gyvena kaipo žinduolių ir paukščių 
parazitai; kai kurios rūšys yra besparnės. Ypatingas yra jų veisi- 
masis. Kiaušiniai nėra dedami, nes vikšras iš kiaušinio išrieda 
motinos kūne, misdamas ten tam tikru motinos kūno gaminamų 
skystimu. Suaugęs išeina iš motinos ir tuojau virsta lėliuke. 


Vabzdžių gaudimas ir preparavimas. 
Drugiai. Lepidoptera. 


1. Paprastasis gaudymas. 


Drugiai gaudomi tinkleliu arba samteliu (Fangnetz, Hamen) 
kuris gali būti įvairių konstrukcijų. Paprasčiausias samtelis pa- 
daromas iš geležinio lanko, tinklinio maišo ir lazdos, Lankas 
daryti geriausia iš plieninės vielos 3 mm. 
storio (geležinė viela turi būti kiek sto- 
resnė); jo diametras turi turėt apie 30 cm., 
ojo laisvi galai turi būti smailūs, užlenkti 
tiesiu kampu ir nelygaus ilgumo, kaip tat 
parodyta piešiny. Lankas yra pritaisomas 
prie lazdos tokiu būdu: į lazdos galą įka- 
lami lanko smailiagaliai, vienas iš vienos, 
antras iš“ antros pusės, o paskui jie abu 
kartu stipriai priveržiami prie lazdos galo 
plona minkšta viela, Taip pritaisytas lan- 
kas dėliai nevienodo galų ilgumo lai- 
kosi labai stipriai ir ant lazdos nesisuka. 

Kad jis laikytųsi dar stipriau, tose vieto- 

se, kur turi gulti jo galai, lazdos gale P j 
išdrožiamos 2 4 "2 turi būti Iš A 
lengva, bet nelanksti, geriausia iš sausos teliui. 

lentos (pušinės ar eglinės) nudrožta, 

1,5 — 2 m. ilgio dar reriau bambusinė. Maišo platumas turi atatikti 
lankui, o ilgumas turi būt du kart už platumą didesnis ir dugno 

link turi eiti siauryn. Medžiaga maišui vartojama turi būti lengva, 
minkšta ir skaidri, geriausia yra vadinamoji šilkinė gaza, nors ji 
yra brangi, už tat tveria keleris metus. Pigesnis yra vadinama- 
sai tulias ir kitos tokios medžiagos (Mull, Linon ir k.). Taip 
įtaisytas maišas prisiuvamas prie lanko krašto. Daug praktin- 
gesni yra lankstomi, iš kelių dalių sudedami lankai (Univer- 
sal - Netzbūgel Graf Krūsi), kurie kiekvienu momentu galima 
nuo lazdos nuimti, suglausti ir į kišenių sudėti. 


Pieš. 25. Keturiomis dalimis sudė- 
damas lankas entomologiniam sam- 


Pieš. 24. Entomologinis teliui (po kairei). Toks pats lankas 
samtelis (be lazdos) pu- su užmautu ir susuktu sietuku (po 
siau sudedamu lanku. dešinei. 


Vabzdžiai gaudomi skrendant arba ant augalų tupint stipriu 
samtelio judėjimu. Patekus vabzdžiui į samtelį reikia pastarasis 
pasukt tokiu būdu, kad maišas apsisuktų aplink lanką ir vabzdys 
negalėtų išskristi. Tupįs ant žemės vabzdys galima užvožti 
samteliu. 

Patekęs į samtelį drugys reikia užmušt, bet tokiu būdu, kad 
jis nesusilamdytų. Pradedančiam entomologui lengviausia pri- 
baigti dieniniai drugiai, nes jie paprastai nuvyksta į samtelio galą 
ir suglaudžia sparnus. Jei drugys to nebus padaręs, reikia, ištai- 
sius kiek samtelį, pasinaudot momentu, kada drugys suglaudžia 
sparnus ir dviems pirštais griebus jį už krūtinės stipriai suspaust. 
Tokio drugio suspaudimo neužtenka jam užmušt, bet užtenka, 
kad jisai liautųsi sparnais plasnojęs ir po to gali būt iš samtelio 
įdedamas į nuodijamą bonkutę. 

Nieku būdu negalima imti drugių už sparnų, o tik už 
krūtinės iš apatinės sparnų pusės. Pradedantiems 
daugiau vargo yra su naktiniais drugiais (peteliškėmis) ir apskritai 
su mažais drugeliais, nes pirmuosius dėliai jų švelnių plaukelių, 
o autrušoius del jų bendrojo lieknumo spausti negalima ir jie 
reikia dėti betarpiškai iš samtelio į nuodijamą bonkutę. Tam 
tikslui išėšmę bonkutės kamštį įkišame ją į samtelį ir įvarę 
tenai drugį, greit užkemšame, Nuodijamos bonkutės yra 
įvairaus didumo. Dažniausiai vartojamos drugiams nuodyti turi 
10 cm, ilgio ir 4,5 cm. pločio. Didžiausiems drugiams užtenka 
11 cm. X 6 cm. Bonkutės turi būt iš storo stiklo, jų forma 
cilindrinė ir turi būti geru kamščiu hermetiškai užkišamos. 

Hermetingumui: = padidinti 
kamštis galima išmirkyti tirpdyta- 
me paraiine. Geriausia priemonė 
vabzdžiams nuodyt yra ciankalis 
(Kali cyanatum), kurio galima 
gauti aptiekose ar šiaip vaistų 
sandėliuose tik turint tam tikrą 
leidimą, nes yra tai didžiausi 
nuodai. Ciankalis yra tai balta 
gana higroskopinė (drėgnumą 
traukianti: druska, todel ji reikia 
laikyti uždarytame inde ir sausu- 
moje. Nuodijamoms bonkutėms 
ciankalis vartojamas tokiu būdu: 
keli jo trupiniai žirnių didumo 
įdedami į bonkutę ir užpilami 
vandenyje praskiesto gipso tešla, 
taip kad ji sudarytų 2 — 3 cm. 
storio sluoksnį. Toji gipso ko- 
šė greitai sustingsta ir ciankalis 
palieka joje. Neturint gipso cian- 
kalio gabalėliai dedami į bonką, 
užklojami vata ir prispaudžiami 
skylėtu mediniu, kartoniniu arba 
kempiniu dugneliu. Vienos gerai pagamintos nuodijamos bonku- 
tės užtenka vienai vasarai, bet ilgainiui jos veikimas silpnėja 
veikimui paskatinti, nors tai tveria neilgiau kaip vieną dieną, ant 
gipso pilama pora ūksuso lašelių. 

Kitos priemonės vabzdžiams užmušti yra: chloroiormas, sie- 
ros arba ūksuso eteras (Aether suliuricum, Aether aceticum), 
galop benzinas ir spiritas. Įdejus kiek vatos ir įpilus kelis chlo- 
roformo arba etero lašus bonkuten pastaroji vartojama kaip virš 
aprašyta. Bloga šio būdo pusė yra ta, kad tie skystimai su- 
vilgo drugių kūną ir sparnus, dėliai ko jie negražiai atrodo, antra, 


Pieš. 26. Nuodijamos bonkutės. 

kad šių skystimų per vieną ekskursiją reikia kelis sykius dapildi- 
nėti, nes jie greitai garuoja. Vabzdžiai padėti į nuodijamą bon- 
kutę gana greit apsvaigsta, bet netaip greit pastimpa, todel, 
nors jie nekruta, visgi turi būti tenai ilgesnį laiką palikti, nes 
antraip atsikvapsto. Patogiausia turėt kelios bonkos ir prikimšus 
vieną, naudotis kita. Praėjus 15--20 minučių vabzdžiai galima 
iš bonkutės išimti. Į nuodijamą bonkutę reikia laisvai padėti 
kiek vatos, kad vabzdžiai joje nesibaladotų, ir ypač tam, kad 
įleisti gyvi vabzdžiai negadintų jau pastipusių. Jei renkami visi 
vabzdžiai, tai drugiams būtinai turi būti viena arba dvi atskiros 
bonkutės, ir nieku būdu į jas nereikia leisti vabalų ar šiaip stam- 
besnių vabzdžių. Mažesniems vabzdžiams turi būti taip pat atski- 
ros bonkutės. Nesant nei ciankalio, nei etero, nei chloroformo, 
vabzdžiai galima nunuodyti benzinu arba spiritu. Stambūs vabalai 
stačiai įmetami į indą su šiuo skystimu, drugiams ir šiaip smul- 
kesniems vabzdžiams užtenka užleist lašas to skystimo ant galvos, 
tačiau nėra tai gera priemonė, nes drugių ir kitų leknų vabzdžių 
kūno plaukeliai nuo šių skystimų susiglaudžia ir vabzdys potam 
nenatūraliai atrodo. 

Kai kurie drugiai (Zygaenidae, Sphingidae) yra labai gajūs 
ir ilgą laiką daužosi nuodijamuje bonkutėje, gadindami sau spar- 
nus ir kūno plaukelius, ypač greit nutrina sau plaukelius nugaros 
viršūnėje. Taip pagadinti egzemplioriai yra mažos vertės. Tokios 
rūšys galima užmušt su pagalba tam tikros pipetės su smaila 
vamzdėta adata. Skystymas tam tikslui vartojamas yra amoniakas 
arba nikotinas (praskiestas pypkės syvas). Įsmeigus pipetės adatą 
į drugio krūtinę, įspaudžiama į ją lašelis vieno iš minėtųjų skysti- 
mų, nuo ko drugys greit stimpa. Pipetės vietoje galima vartoti 
siuvamosios mašinos adatą, pamirkius jos skylėtą galą viename 
iš minėtųjų skystimų ir įsmągus į drugį. 

Smulkios, pav., kandžių (Tineidae) ir sprindžių (Geometridae) 
rūšys geriausia rinkti į mažas užkimštas epruvetes ir gyvos nešti 
namo, kur galima ramiai dirbant jos nunuodyti. Dieną galima 
rast nemaža naktinių drugių, pakėlus įuos iš jų dienos būstinių. 
Tam tikslui be samtelio reikia dar turėti lazda ir ja stipriai krėsti 
krūmai ir šiaip augalai. Po lapais pasislėpę drugiai, ypač sprin- 
džiai, ima kristi ir jie galima lengvai pagauti samteliu. Padėjus 
baltą paklodę po medžiu ir stipriai sudavus pagaliu per kamieną 
nukrečiami įvairūs smulkūs drugiai. (Microlepidoptera). Daugybė 
naktinių drugių dieną tupi po stogais, ant medžių kelmų, kiti vėl 
tvorose, ypač jei pastarosios, kaip kad dažnai daroma, esti su sto- 
geliu. Panašios vietos reikia atsidėjus apžiūrėti. Pamačius tupintį 
drugį nereikia jo imti pirštais, o tik apvožti bonkute ir jos kraštu 
nusiumt jis iš vietos. Labai dažnai drugys tupi žievės plyšy 
ir jo negalima bonkute pasiekti. Tokiu atveju, laikant iš apačios 
bonkutę, drugys turi būt iš vietos su pagalba šiaudelio pakeltas 

ir į bonkutę įvarytas. Daugelis drugių turi žymią vadinamąją gi- 
namają spalvą, tai yra spalvą, kuri mažai skiriasi nuo aplinkinių 
daiktų, pav. lapų, žievės, šakelių spalvos. Toki drugiai pastebėti 
labai sunku, bet užtat jie brangūs objektai specijaliams biologi- 
niams rinkiniams. 


2. Drugių gaudymas su žibintuvu. 


Šis gaudyrnas yra sėkmingiausias ir gali būti bent dviem būdais 
varomas, būtent: drugiai yra medžiojami, suieškant juos tose 
vietose, kur lankosi dienos drugiai, kaip antai pievose, laukuose, 
žolynuose; arba žibintuvas yra vartojamas kaipo drugių viliojamoji 
priemonė. Iš šių dviejų būdų ypač antras yra plačiai vartojamas ir re- 
miasi tuo, kad daugelis drugių turi prigimtą palinkimą prie šviesos 
židinio. Pasisekimas žymiai pareina nuo žibintuvo stiprumo, bet jo 
šviesa neturi būt koncentruota, kaip, pav. — dviračio žibintuvo, bet 
turi leisti į visas puses palaidus, stiprius spindulius. Geriausia 
tinka mūsų tikslams acetylininės lempos su stipria visašale 
šviesa, bet ir stipri žibalinė lempa duoda gerų rezultatų. Vieta 
naktinei medžioklei parenkama sode, pievoje arba geriausia pa- 
giry. Lempa statoma ant staliuko arba ant įsmeigto į žemę 
baslio taip, kad ji apšviestų arti jos pritaisytą baltą ekraną. Tam 
ekranui paruošti tinka balta drobulė apie 70—100 cm. pločio 
ir apie 130 cm. ilgio. Si drobulė pritaisoma šitaip: į vieną jos 
galą įsiuvama' arba pririšama lazda ir šis galas dedamas ant že- 
mės, kitas gi galas pakeliamas maždaug vienu metru aukštyn 
ir tokioj padėty pritvirtinamas. Tuo būdu ekranas stovi įstrižai, 
sudarydamas su žeme kampą apie 450. Atlėkę drugiai nutupia 
ant drobulės ir lengvai gali būti nuodijama bonkute gaudomi. 
Geriausiai ima jie lėkti apie vidurnaktį ir nustoja lėkę apie pirmą 
valandą ryto. 

Sviesa naudojantis galima gaudyt drugiai ir namie, jei na- 
mas stovi tinkamoje vietoje. Siuo reikalu arti lango ant stalo 
užtiesto balta staldengte statoma lempa ir ant lango patiesia- 
mas irgi baltas audeklas. Daugelis drugių atlėkę naktį prie lem- 
pos lieka čia tupėt lig ryto. . 

Pastaraisiais laikais yra konstruotos lempos su prietaisu auto- 
matiškai drugiams gaudyt (Selbsttūtiger Lichtiangapparat nach 
D-r Fleck), bet prityrusių žinovų nuomone jos nėra labai prak- 
tingos. Pasakytais būdais drugiams gaudyti geriausiai tinka šiltos, 
tylios, bet tamsios naktys. Mažas lietus netik medžioklės nekliudo, 
bet dar padeda, priešiigai, mėnesienos naktys visiškai netinka. 


3. Gaudymas drugių su įaukais. 


Daugelis drugių, reikalaudami vandens, nutūpia dažnai purve, 
ant valkų krantų ir kitose tokiose vietose. Kaitroje dažnai galima 


pastebėt daugybė drugių, susirinkusių kur nors ant kelio prie 
purvo duobelės ir godžiai čiulpiančių vandenį. Kitus drugius pri- 
traukia visokie kvepiantieji dalykai, kaip antai galvijų mėšlas, 
pūstanti mėsa ir net žmonių prakaitas. Tokius palinkimus turi 
mūsų krašto dvi gražiausios drugių rūšys: Apatura ir Lime- 
nitis, gyveną drėgnuose lapuotuose miškuose ir kurios galima 
matyt tupinčios ant šviežio karvių mešlo. Joms vilioti vartojamas 
stipriai kvepiąs, ypač vadinamasis Limburgo, sūris arba kiti vadi- 
namieji šveicariški sūriai. Plokšti indai su tuo sūriu, kiek vande- 
niu apšlakstyti, statomi miško takuose ir prie jų gaudomi minė- | 
tieji drugiai. 

Bet gausiausia galima sumedžiot drugių naktį, vartojant 
tam tikrą jiems paruoštą girą. Paruošiama ji tokiu būdu: */5 tam- 
siojo alaus virinama su !/> tiršto cukraus siropo arba dar geriau 
medaus; skystimui gerai suvirus ir jį nuo ugnies nuėmus, pride- 
dama dar romo šaukštas ir keletas lašelių obuolių etero. Obuolių 
etero vietoje sėkmingai vartojamas kumarinas, nors be šių priedų 
galima ir apseit. Alaus vietoje gera yra vartoti geriamasis midus 
arba prarūgusi degtinės broga. Gera gira gaminama irgi šitaip: 
praskiedus kiek medaus vandenyje, pridedama trupinėlis mielių, 
kad jis įrūgtų; pridėjus prie šio skiedinio cukraus siropo, romo 
ir obuolių etero, gira yra gatava. 

Išsirinkus vietą, kur spėjama esant naktinių drugių, geriau- 
sia sode arba pamiškyj iš pietų pusės, dar prieš temstant, įmirkius 
giroje šepetuką, patepami juo kelių arba keliolikos medžių kelmai 
žmogaus krūtinės aukštumoje. Patepta vieta turi būti maždaug 
delno didumo ir iš pietų medžio pusės. Užuot tepus kelmą, ant 
medžių iškabinami gelumbės skudurėliai giros prisisunkę. Pasta- 
rasis būdas sutauso daug giros, nes gelumbės skudurėliai, reikalui 
pasibaigus surinkti ir'į indą padėti, gali būti sunaudoti kitam 
kartui. Patariama gelumbės skudurėlių vietoj naudotis ilga stora 
virve giroj mirkyta ir tarp dviejų medžių ištiesta, arba virvelė 
su užvertomis ant jos džiovintų vaisių (grūšių, obuolių) riekelėmis, 
giroje mirkytomis. Sutemus, gardaus kvapo privilioti, lekia dru- 
giai ir, nutūpę, godžiai, ima čiulpti girą. Dauguma taip apsvaigsta, 
kad nustoja bailumo, ir tada jie lengvai galima nuodijama bon- 
kute užvožti. Tokiai medžioklei būtinai reikalinga yra žibintuvas, 
keletas nuodijamų bonkučių, ne pro šalį paimti ir samtelis. Pa- 
dėjėjas gali būti labai naudingas. Zibintuvas turi būti nedidelis 
ir šviečiąs tik iš vienos pusės, geriausia toks, kad galima būtų 
jis ant krutinės sagutės pakabinti. Geresnis yra vadinamasis 
„aklasis“ žibintuvas, kurio stiklas gali būti reikale nždengiamas 
arba atidengiamas. Einant drugių rinkti nereikia iš tolo šviest 
pateptos vietos, nes kai kurie drugiai nuo to nuskrenda arba 
puola žemyn; apšviest medis reikia tik priėjus prie jo. Paimti 
pasigėręs drugys galima arba užvožus jį bonkute ir įkišus tarp 

jos krašto ir medžio kartoninį dugnelį arba prilaikant bonkutę 
iš apačios nustumt į ją drugį pirštu. Pirmasis būdas tinka kaspi- 
nuočiams (Catocala), kurie yra bailūs, antrasis — pelėdikėms 
(Noctua), kurios nėr taip bailios ir, be to, paprastai pačios puola 
žemyn. Nuskridę drugiai galima samteliu gaudyti ir čia padėjėjo 
pareiga yra apšviest vieta. Tarp jau minėtųjų dalykų tokiai 
medžioklei ne pro šalį turėt šlapia skepetėlė rankoms ir bonku- 
tėms šluostyt, nes limpančioji gira greit viską suteršia. Gira 
reikia laikyt uždarytuose buteliuose arba bonkutėse plačiu gurkliu, 
užkimštose kamščiu, kad ji neišduktų. Si medžioklė yra labai 
pelninga, o svarbiausia joje pagaunamos tokios rūšys, kurių kitaip 
suieškoti labai sunku ir kurios stačiai žavi savo gražumu (pav. 
kaspinuočiai, Catocala), bet palyginti+ su dideliu skaičium pagautų 
eszempliorių, rūšių skaičius yra mažas ir daug mažesnis, negu 
gaudant su lempa ir ekranu.  Tinkamiausis metas šiam tikslui 
yra nuo rugpiūčio vidurio ligi spalių, bet ir pavasarį prieš 
karklams pražystant galima tikėtis „pasisekimo. Siltos tamsios 
naktys duoda geresnių rezultatų, negu šviesios ir šaltos. 


4. Kaip elgtis su pagautais ekskursijoje drugiais. 


Drugiai, kurie nuodijamoje bonkoje galutinai galą yra gavę, 
reikia iš jos išimti, nes naujai įleisti drugiai besidaužydami ilgai- 
niui juos pagadintų. Lig laikui jiems tinka nedidelė medinė ar dar ge- 
tiau skardinė dėžutė durpiniu dugnu ir popierium : 
išklota. Dieniniai drugiai geriausia užvert ant 
segtukų, įsmeigiant juos į kritinės šoną Že- | 
miau sparnų (pieš. 27). Ant vieno segtuko 
galima užvert keletas drugių ir įsmeigti į dė- 
žutės dugną. Naktiniai drugiai perveriami tik 
po vieną, smeigiant segtuką į krutinę norma- 
liai, bet nekeliant drugio aukštyn, kad jis ko- 
jelėmis ir pilveliu atsiremtų į dėžutės dugną. 
Tuo būdu vengiama sukinėjimosi drugio ant 
segtuko ir jo daužymosi, jei kartais jis atgytų. 
Kitas būdas drugiams per ekskursiją užlaikyti 
yra toks: imama vata, pagaminta sluoksniais 
toki, kaip yra siuvėjų vatiniams rūbams pa- Pieš. 27. Laike eks- 
mušti vartojama, ir kurios viena pusė išklijuota, kusibė yra palogzų 

Ž + 2 dė 2 yti | drugius, 
o kita neklijuota. Toki vata reikia sukarpyti persmeigus | kelis 
sulig esamųjų dėžučių didumu. Dėžutės turi vienu | degtuku. 
būt nedidesnės kaip 25 cm. ilgio, 15 cm. Ė 
pločio ir 8cm. aukščio. Į dėžutę vata dedama klijuota puse žemyn, 
o ant viršutinės pusės dedami vabzdžiai (dieniniai drugiai šonu, 
naktiniai drugiai ir vabalai aukštielninki). Ant sudaryto tokiu būdu 
vabzdžių sluoksnio dedamas tiksliai sulig dėžutės didumu iškirptas 

popieriaus lapas (neplonas, geriausia rašomo popieriaus). Ant šio 
lapo užrašoma vabzdžių pagavimo vieta ir laikas; jei ant vieno 
sluoksnio padėti vabzdžiai iš įvairių vietų, tai reikia jie perskirti 
spalvotu siūlu ir ant dengiamo popieriaus lapo padaryt atatinka- 
mi pažymėjimai. Ant dengiamo popieriaus dedama vata, ant 
ios vabzdžiai, vėl popierius ir t t. Labai patariama pėr ekskur- 
sijas dėti nurodytus dieninius drugius į popierines vokeles (Tiite) » 
ypač jei nemanoma jų tuoj skleisti. Tos vokelės daromos iš 
keturkampio popieriaus šmotelio, kuris sulenkiamas taip, kad iš jo 
pasidaro trikampis Su ruimu vidury. Būdas vokelei padaryt pa- 
rodytas piešiny (pieš. 28). Gera pusė to būdo yra ta, kad dru- 
giai užima labai mažai vietos ir yra nuo dulkių saugojami. At- 
mirkymui jie dedami kartu su vokelėmis į drėgną kamerą. Ant 
vokelių turi būti data ir radimo vieta pažymėta. 

Laikui tausoti, parnešus namo pagautus drugius, galima jie 
užvert ant špilkučių ir, išskleidus sparnus, be lentelelės (padėjus 
po drugiu storo popierio šmotelį) išdžiovint. Esant liuosam lai- 
kui galima jie atmirkyti ir galutinai išskleist ant lentelės. Ži- 
noma toki medega užima daugiau vietos, bet ji duoda galimybės 
bent kokiam momente patikrinti surinktų drugių išteklių. 

Pieš. 28. Vokelės drugiams užlaikyti. Juodosios linijos uurodo, kur turi būti 
sulenktas popertus, idant drugys būtų vokelėje uždarytas; 1 padedamas drugys, 
2 popierius sulenkiamas išilgai diagonalės, 3 uždarytoji vokelė. 


5, Druglų jaunųjų stadijų rinkimas ir auginimas. 


Išauginti drugiai iš lėliukių, vikšrų ir net kiaušinių yra labai 
patartinas dalykas, nes iš to susipažįstama su įdomiais metamor- 

fozės reiškiniais ir gyvenimo būdu. Be to, šiuo būdu įgijami 
pilnos grožės drugiai, kokių gamtoje sunku rasti. Dažniausiai 
drugiai esti auklėjami nuo vikšro stadijos, bet pastaraisiais laikais 
pradėta vis daugiau auklėti jų iš kiaušelių. 


a) Drugių iš kiaušelių auginimas. 


Kiaušelių galima arba stačiai gamtoje rasti, arba gauti jų 
nuo pagautų patelių. Kiaušeliai suieškoti dalykas gana sunkus, 
išskyrus tas rūšis, kurios deda juos,vienon krūvon, kaip antai žie- 
duotojo verpiko („gegutės žiedas“), saturnijos/ir kai kurių kitų. 
Kartais galima pastebėti pateles kiaušelius dedant. Drugys, pa- 
siryžęs šį darbą atlikti, nutūpia kur nors ant lapo ir palieka ra- 
miai ilgesnį laiką. Apžiūrėjus apatinę pusę tokio lapo, galima 
rasti krūvelę kiaušelių ir iš karto sužinot, kokio augalo lapais 
minta pastebėtos rūšies vikšrai. Siuo būdu galima įsigyti kiau- 
šelių tų rūšių, kurių vikšrai gyvena slaptai ir yra labai sunkiai 
randami (pav. Colias). Kitas panašus būdas kiaušeliams įsigyti 
yra tokis: pagavus drugio patelę nukerpamos jai didesnės sparnų 
dalys, o ji pati paleidžiama ir dabojama. Paprastai netrukus toks 
drugys padeda kiaušelius ant tinkamo jo rūšiai augalo. Daugu- 
ma laisvėje pagautų drugių patelių yra jau apvaisintos ir gali 
padėti kiaušelius. Tam tikslui jos turi būti uždarytos į narvelius 
arba į stiklines, retu audeklu (tulium, gazu) aprištos. Ten turi 
būti padėta ir tų augalų lapų, kuriais minta jų vikšrai. Dar ge- 
riau narvelyje pastatyt puodas su pasodintu jame maitinamuoju 
augalu. Galima irgi tuliaus maišeliu aprišti maitinamojo augalo 
šakelė ir įleisti po juo apvaisinta drugio patelė. Dauguma už- 
darytų patelių padeda kiaušinius netrukus, bet kitų reikia gana 
ilgai laukti ir dėliai to jos reikia maitinti. Maistui tinka suvilgy- 
tas cukrus arba nunokę perpiauti vaisiai. Kai kurių naktinių 
drugių (ypač verpikų, Bombycidae) patinai iš tolo suuodžia pa- 
teles ir uoliai jų ieško. Siuo galima naudotis norint patinus 
pagauti. Uždaryta narvely dar neapvaisinta patelė statoma va- 
kare sodne arba ant atidaryto lango. Paprastai netrukus sulekia 
daugybė patinų, kurie ir nutūpia ant narvelio. Jiems pagauti 
be paprasto būdo vartojami tam tikri bučiaus pavidalo narveliai 
(Anilugapparat), kuriuose yra uždaromos patelės. Į tokius narve- 
lius, lygiai kaip žuvys į bučius, įeina patinai ir apvaisinę patelę 
negali išsprukti.  Apvaisindinant patelę laisvu patinu, paprastai 
gaunama geresnių rezultatų negu auklėtu. Padėti kiaušeliai turi 
būti saugojami nuo džiūvimo ir tiesioginių saulės spindulių. 
Žiemojantiems kiaušeliams užlaikyti tinka rūsys ar šiaip vėsios 
vietos. Ypač pavasary reikia laikyt jie šaltoj vietoj, idant jauni 
vikšreliai ne taip greit išriedėtų (pav. padėti juos į ledyną , nes 
peranksti išriedėjusiems vikšrams nerastumėm dar tinkamo maisto. 

3* 


- 


6) Vikšrų 1eškojimas. 


Daugumo vikšrų spalva labai pritaikinta prie tų augalų, kur 
jie gyvena, to dėliai reikia turėt geros akys ir prityrimo, kad 
juos pastebėtum. Jų buvimą nurodo nuėsti lapai, mėšlas ir 
verpalai, Daugelis vikšrų ėda tik naktį, 
o dieną ramiai tupi, pasislėpę žievės ply- 
šiuose. Pasinaudojant pasakytomis žy- 
mėmis galima jie surasti. Nakties laiku 
apšviečiant žibintuvu maitinamus augalus 
galima nemažai vikšrų rasti. Iš šio būdo 
ypačiai gerų rezultatų gaunama pavasarį 
žiemojusius vikšrus renkant. Kai kurių 
drugių (Sesia, Cossus ir k.) vikšrai įsi- 
graužia į medžių kamienus, storas šakas 
ir šaknis, panašiai kaip tatai kinavarpos 
(Cerambycidae) daro. Apie tat galima 
spėti pastebėjus nuvytusius medžių lapus 
ir piaulus apie medžio kelmą. Ieškant 
vikšrų geriausiai yra daryt tai sąmoningai 
pasiteiravus iš anksto tam tikruose veika- 
luose apie sezoną, kuriame galima rasti 
šios ar kitos rūšies vikšrus. Tam tikslui 

kis Ą j dd, Vokietijoje leidžiami yra tam tikri kalen- 
pk Šu 1 „pučM doriai, (pav, Raupenkalender von Ant. 
ioienintijės o "mams Schmid (Regensburg) und Karl Schreiber 
(Erturt). 

Daug vikšrų galima prisirinkti barškinimo ir braukimo būdu. 
Barškinama šitaip: pasiėmus paklodę patiesiama ji po medžiu 
arba krūmu ir stipriai suduodama pagaliu per kamieną arbą 
krūmo šakas. Prikibę prie lapų vikšrai krinta ant paklodės ir 
yra renkami. Paprastas medžių krėtimas tuo tikslu netinka, nes 
vikšrai yra gana stipriai prikibę ir puola tik įvykus stipriam ir 
staigiam medžio judėjimui. Vikšrams barškinti specialės tirmos 
Vokietijoje gamina tam tikrus skėčius su nulenkiamu kotu. Jie 
vartojami paklodės vietoje vikšrams rinkti. 

Vikšrams braukyti vartojamas iš stiprios drobės pasiūtas 
maišas, apie 45 cm. gilumos, prie geležinio lanko prisiūtas ir 
prie lazdos pritaisytas. Tokiu samteliu stipriai braukiami įvairus 
žemieji augalai — viržiai, mėlynės ir k. Ant šių augalų gyveną 
vikšrai patenka į samtį. Ypač pavasarį nakties metu tokia 
medžioklė duoda gero laimikio. Zinoma, tam dalykui reikalin- 
gas yra žibintuvas su kuriuo pagalba reikia dažnai žiūrinėti 
samčio turinys, nes patekę ten vikšrai kartu su augalų dalimis 
gali lengvai nukentėti. Vikšrams ekskursijoje dėti geriausia tinka 
plokščios skardinės dėžutės geležiniu sietuku užtaisytais lange- 

liais. Galima vartot medinės ir reikalui esant net popierinės 
dėžutės, pradūrus jose langelius ir užtaisius juos sietuku. Vokie- 
tijoje galima įsigyti nebrangiai tam tikrų vikšrams rinkti paskirtų 
dėžučių. (Raupensammelschachtel). - 


0 Vikšrų auginimas. 


Vikšrai galima auginti ore arba kambaryje. Pirmuoju at- 
veju iš gazo arba tuliaus, pasiuvamas maišas, kuriuo apdengia- 
ma maitinamojo augalo šaka ir įdėjus ten vikšrus atidarytas 
maišo galas suraukiamas aplink šaką. Tokiu būdu vikšrams natū- 
ralinėje vietoje teikiamas priprastas jiems maistas. Aišku, kad 
toki vikšrai reikia prižiūrėti ir laikas nuo laiko valyt maišas nuo 
jų mėšlo ir nugraužtų lapų. Vikšrams apgraužus vienos šakos 
lapus, maišas turi būti perkeltas į kitą. Vikšrams virtus lėliukė- 
mis, pastarosios gali palikti vietoje ir net žiemoti. Patirta, kad toks 
auklėjimo būdas duoda labai gerų rezultatų, nes jis mažai skiriasi 
nuo natūralinių sąlygų. 

Vikšrams kambary auginti yra reikalingi auginimo stiklinės 
ir narveliai. Jauni ką tik iš kiaušelių išriedėję vikšrai auginami 
nedidelėse cilindrinės formos stiklinėse su sieto dangteliu ir lai- 
komi jose maždaug ligi trečią sykį nusineriant. Maitinti jie rei- 
kia jauniausiais priprastų jiems augalų lapeliais. Patariama kuo 
mažiausiai judinti jauni gyvulėliai ir jei to išvengti negalima ir 
reikia jie pakelti — atlikti tat su pagalba šepetuko (pinzeliuko) 
arba plunksnos, išpylus stiklinės turinį ant balto pepieriaus lapo. 
Prie progos reikia nuvalyt stiklinė švariu škurliuku arba vata. 
Paaugę vikšrai perkeliami į narvelius; narveliai nesunkų pačiam 
pasigaminti; tam tikslui geriausiai tinka medinės dėžutės (geriau- 
siai iš forniro), kurių didumas gali būti labai įvairus. Paprastai 
užtenka 25 cm. ilgio ir tiek aukščio 0 15—20 pločio. Sienose ir 
dangtyje išpiaunami dideli langai, o dugnas paliekamas neliečia- 
mas. Viename iš išpiautų langų pritaisomos durelės, o kiti 
užtaisomi vielų arba audekliniu sietu. Pritaisant dureles reikia 
daboti, kad jos nesudarytų kampo su kitomis narvelio sienelėmis, 
nes kampuose vikšrai dažniausiai apsiverpia. Vokietijoje parduo- 
dami labai praktingi vikšrams auginti narveliai (Pieš. 30), kurie 
reikalui esant (sakysim, kelionėje) galima išardyt ir ant greitujų 
vėl sudėti, bet jie atseina žymiai brangiau negu Aamie pasiga- 
minti. Tokio narvelio dugnas turi būti išklotas žemėmis, sama- 
nomis, sausais lapais ir k. Maisto augalams statyti narvelio 
kampe pritaisomas yra buteliukas su vandeniu, į kurį įkišamos 
šviežios šakutės su lapais. Tas buteliukas turi būt pririštas arba 
į tam tikrą lizdą įkišamas, kad nenuvirstų. Įdėtą į jį šakutė reikia 
apkišti vata, idant vikšrai vidurin neįlistų. Augalo lapai turi liesti 
narvelio sienas, idant vikšrai galėtų juos pasiekti. 


Kai kurie vikšrai, ypač esant sausam orui, reikalingi yra drėg- 
numo, kurio galima jiems suteikti su pagalba tam tikro vandens 
dulkinamojo prietaiso (tokio, kaip vartoja plaukų kirpėjai) -arba 
apšlakščius juos šepečiu vandeny pamirkytu, kuriam tikslui ge- 
riausiai tinka lietaus vanduo. Žiemojusiems vikšrams pavilgymas 
yra būtinas. Kai del maisto, 
tai reikia prižiūrėti, kad jo ne- 
truktų, nes vikšrai, kurių mai- 
tinime buvo pertraukos, virsta 
mažomis lėliukėmis, iš kurių 
išeina nedaaugę drugiai. Jei 
narvelis yra didelis, jame ga- 
lima pastatyt pasodintas puode 
maitinamasis augalas ir tokiu 
būdu suteikti vikšrams šviežio 
maisto ilgesniam laikui. Tei- 
kiamas maistas turi būti sau- 
sas, narvelio dugnas nuo mėšlo 
ir maisto liekanų valomas, nes 
kitaip gali pasirodyt pelėsiai ir 
įvairios vikšrų ligos. Vienam 
narvely nereikia auginti per 
Pieš. 30. Narvelis. vikšrams auginti. daug vikšrų, geriausiai auginti 

vien tokios rūšys, kurios minta 
tuo pačiu maistu. Reikia žiūrėti, kad su kitais vikšrais neįleistum 
plėšriųjų vikšrų, kurie juos užpultų. 

Augdami vikšrai turi nusinerti odą kelis kartus. Tą reikalą 
jie atliekas labai sunkiai ir jam artinantis vikšrai atrodo lyg ap- 
sirgę, nurimsta ir nustoja ėdę. Tada jiems ypač reikia ramumo 
ir kiekvienas palietimas jiems kenkia. Nusinėrę jie labai godžiai 
puola maistą ir greit paauga. 

Vikšrai, kurie vidurin medžių įsigraužia ir ten gyvena, 
parnešami namo kartu su tomis medžio dalimis, kur jie yra rasti 
ir paprastai maistas atnaujinti nereikia. Jei tokie vikšrai yra pa- 
gauti išlindę iš medžio, daroma taip: maitinamojo medžio šakos 
ar šaknies gabale išgrėžiama skylė ir jon įleidžiamas vikšras. 
Toliau jis pats įsigraužia. Dideliems rausviems medgraužų (Cossus) 
vikšrams, dažnai Lietuvoje randamiems, be to, reikia pripilt į nar- 
velį medžio piaulų, iš kurių jie prieš lėliuke virsdami pasidirba 
apsiaustą. Narvelio su vikšrais nereikia laikyt saulės priekaitoje, 
bet nereikia visiškai it saulės vengti. Anksti ryte ir vakare kai 
kurios vikšrų rušys megsta pasišildyt saulutėje (ypač genties 
Arctia rūšys). Daugelis vikšrų nevirsta lėliukėmis tą pačią vasarą, 
kurią jie yra atsiradę, o žiemuoja toje pačioje stadijoje. Tokių 
vikšrų negalima laikyti kambaryj žiemą, nes esant aukštai tem- 
peratūrai jie reikalautų maisto, o šiame laike nebūtų kur jo 

paimti. Vikšrams žiemoti paruošiama medinė dėžutė su pragręž- 
tomis skylėmis, idant būtų ji gerai vėdinama. Į tokią dėžutę 
įpilama upės smėlio su miško žeme sluoksniu apie 4 cm. storio, toliau 
tokį sluoksnį peštų samanų ir sluoksnį sausų lapų (lazdynų, 
aviečių); prie to galima pridėt keli apipuvę žagarėliai. 

Tokiu pat būdu prikimšti ir stipriai aprišti moliniai gėlių 
puodai (vazonikai) tinka mūsų tikslams. Į paruoštas šiuo būdu 
dėžutes rudenį dedami vikšrai, jiems nustojus ėsti arba pritrū- 
kūs žaliojo maisto. Ant pasakytų sluoksnių gerai padėt kiek 
maisto lapų, nes orui atšilus rudenį vikšrai prieš galutinai užmig- 
dami kartais dar ėda. Dėžutės su vikšrais turi būti užkaltos len- 
telėmis ir pastatytos lauke, geriausiai kur malkinėje, svirne, prie- 
buty arba stačiai ore, apklojus jas sausais lapais apsaugoti nuo 
stipraus vėjo ir staigių temperatūros keitimųsi. Puodai si vik- 
šrais geriausia ligi 2/> užkast į žemę ir užkloti sausais lapais. 
Juo jaunesni yra vikšrai, juo geriau jie žiemoja. Geram žiemo- 
jimui reikalinga užtektinai drėgnumo dežutėje. Pastebėjus, 
kad ten yra per sausa, reikia sausi lapai ir samanos pavilgyti. 
Vikšrams žiemoti didžiausia kliūtis tai maisto stoka anksti pava- 
sarį, nes šiuo metu dauguma maitinamųjų augalų dar nepra- 
dėję dygti arba dar be lapų. Daugelis vikšrų vienok gali pasi- 
tenkinti laikinai kitokiu maistu. Tokiu pavaduojamu maistu (su- 
rogatu) gali būti. saločiai arba kiti daržovių lapai, o taip pat plonos 
obuolių riekelės. Jau ankstį pavasarį galima rasti gysluočių 
arba traukučių (Plantago) lapų arba kurčiųjų dilginių (Lamium), 
kurie laikinai gali būti maistu mūsų vikšrams. Naktinių pete- 
liškių (šeimos Noctuidae) vikšrams gali būti pagamintas maistas 
iš rudenį nupiautų ir ore išdžiovintų žaliųjų alksnių šakelių su 
lapais, kurios pavasarį gali būt atmirkytos ir vikšrams duotos. 

Prieš virsdami lėliukėmis vikšrai nustoja ėdę ir keliauja 
arba i narvelio viršų arba nusileidžia į dugną ir nustoja pas- 
lankumo. Visiškai išsituštinę jie atrodo kiek mažesni, o žali 
vikšrai dažnai pakeičia savo spalvą. Toki vikšrai galima palikti 
ir tuose pačios narveliuose, bet geriau iškelti jie į kitą, kur jie 
galėtų ramiai iš odos išsinert, nes palikę šalia jų kiti vikšrai 
vaikščiodami dažniausiai juos užkliūva ir pakenkia jiems. Nar- 
velis lėliukėms paskirtas turi būti 5—8 cm. žemės sluoksniu iš- 
klotas, toliau turi būti padėtas sluoksnis plėštų samanų ir galop 
sluoksnis lapų. Keli supuvusių žagarų gabalai ir durpių kamuo- 
liai yra taip pat naudingi. Samanų ir žemės sluoksniai dar 
prieš dedant vikšrus reikia gausiai vandeniu palaistyti. Į tuos 
sluoksnius įsirausia vikšrai prieš virsdami lėliukėmis. Lėliukėms 
laikyti tinka taip pat dideli moliniai (neglazūruoti) gėlių puodai, 
tuo labiau kad prikimšus juos kaip ir narvelius ir pastačius į 
plokščią dubenį su vandeniu galima juose palaikyti reikalingas 
lėliukėms drėgnumas. Per daug lėliukių į vieną narvelį ar puo- 

dą kišt nereikia, nes riedą iš jų drugiai viens kitą užkliūva ir 
gadina sau sparnus. 

Pasirengusius virsti lėliukėmis vikšrus kai kurie drugių mė- 
gėjai pataria dėti į geriamojo popieriaus tūteles, kur jie be kliū- 
čių gali atlikti savo keitimąsį. Tai paliečia tas rūšis, kurių vikšrai 
apsiverpia (Catocala, Plusia, Ennomos, Angerona ir kt.). Vikšrui 
apsiverpus nupiaunami žirklėmis tūtelės galai, nenulupant vienok 
likusiojo popieriaus. Lėliukės tūtelėse labai patogu siuntinėti ap- 
simainymo arba pardavimo tikslu. 


d) Lėliukių rinkimas ir elgimasis su jomis. 


Per ekskursijas kartais galima apsčiai lėliukių rasti, ypač 
tokių, kurios nesislapsto, kaip antai: dilgininių, kopūstinių drugių 
ir k. Jos dažnai kabo prikibusios prie tvorų, mūrų, senų me- 
džių ir t. tt Dauguma lėliukių vienok guli žemėse arba po sama- 
nomis ir nukritusiais lapais. Jos galima rasti dažniausiai po 
medžiais (ąžuolais, liepomis, topeliais) ypač rudenį ir pavasarį, iš- 
rausus samanas ir nukritusių lapų sluoksnį su pagalba mažo ge- 
ležinio grėblio riestais nagais. Daug lėliukių galima rasti kasant 
bulves, sodus arba einant paskui artojo plūgą. Nemaža jų guli 
po supuvusių kelmų žieve ir po akmenais. 

Daugelis vikšrų apsiverpia susidarydami vadinamąjį kokoną. 
Vieni kokonai randami susuktuose medžių lapuose, kiti slepiasi 
žievės plyšiuose. Pastarieji gana sunku pastebėti, nes daž- 
niausiai jų spalva esti pilka arba rusva ir mažai nuo medžių 
žievės skiriasi. Todel jiems atrasti reikia atsidėjus apžiūrėti vi- 
sas medžio kamienas. Dažniausiai jie randami ąžuoluose, ber- 
žuose, topeliuose ir kituose medžiuose. Randamų kokonų nerei- 
kia plėšti, o reikia išpiauti kartu su žieve arba šakele, ir tik ne- 
galint pasielgti kitaip, prapiovus kokoną atsargiai išimti iš ten 
lėliukė. Surinktos lėliukės raikia padėt dėžutėn, susmulkintų sa- 
manų prikišton, kad jos lais/Ai nesibaladotų, betir nebūtų labai 
prispaustos.  Parneštos namo lėliukės reikia padėti į aukščiau 
aprašytus narvelius arba puodus, žiūrint tačiau, kad jos būtų 
toj pačioj būklėj, kaip buvo rastos. Lėliukės, kurios kabojo 
galva žemyn, reikia segtuku (įsmeigus jį į išpiautą su lėliuke 
medžio galą) prisegti, ir taip pat kokonai, prasmeigus juos liuosoje 
vietoje segtuku, turi būt prismeigti prie narvelio sienelių. Rastos 
po žeme arba po lapais ir samanomis laisvosios lėliukės reikia 
apkloti drėgnu samanų sluoksniu. Lėliukės, kurių drugiai turi 
išriedėti tik ateinantį pavasarį, reikia palikt žiemai ore, panašiai 
kaip tat buvo aprašyta del žiemuojančių vikšrų. Šaltis netik 
joms nekenkia, bet dargi būtinai reikalingas. Dauguma drugių 
neišeina iš lėliukių, nebuvę šaltyje. Nėra reikalo laikyt lėliukės 
ore ligi pavasario. Jau sausio mėnesy galima jos paimt namo, 

bet nenešt stačiai iš oro į šildomą kambarį, o palikt kurį laiką 
(1—2 d.) nešildomame bute su temperatūra 2? — 69, ir tik po to 
perkelti į šiltą kambarį. Tam reikalui geriausiai tinka atodrėkio 
dienos. Iš parneštų namo lėliukių po kelių savaičių (2 — 3) ima 
riedėti drugiai, bet reikia žiūrėti, kad samarios, kuriose guli lėliu- 
kės, galutinai neišdžiūtų. Tokiu būdu dar žiemą galima sulaukti 
gražių drugių rinkiniams. 


e) Kaip elgtis su išriedėjusiais drugiais. 


Išriedėjęs drugys tuoj ieškosi patogios vietos galutinai išsi- 
vystyti. Jo sparnai yra dar trumpi, minkšti ir raukšlėti ir jiems 
normaliai užauginti ir išsitiesti drugys prisikabina prie narvelio 
antvožo kojomis aukštyn, sparnais žemyn. Sparnai nėra dar sausi, 
kaip subrendusio drugio, bet pilni kraujo (žalio), kurio spaudi- 
mas yra labai didelis. Tas spaudimas išvidaus išlygina raukšlės 
ir ištaiso sparną. Drugiui šiame darbe padėti patartina prisegsti 
prie narvelio antvožo keli gabalėliai audeklo, prie kurių galė 
prisikabinti naujai išriedėję drugiai. Labai svarbu, kad lėliukės 
būtų apklotos samanomis, nes tuo padedama riedantiems drugiams 
nusikratyti lėliukės apsiaustų. Naujai išėjusių drugių nieku būdu 
nereikia liesti, bet palikti juos ramybėje. Išriedejusius drugius 
nereikia užmušt, nesulaukus jų galutinio vystymosi. Įvairioms rū- 
šims reikia tam dalykui įvairaus laiko, bet, apskritai imant, ne- 
mažiau 6 valandų. Kai kurių drugių sparnai išsivysto ir kietėja 
labai greit, kaip, pav., šeimos Psychidae rūšys, kurios reikia už- 
mušti nevėliau 10 minučių išriedėjus. Taip pat greit išsivysto ir 
pradeda lekiot narvely žieduotasai verpikas, (Malacosoma neustria); 
jis reikia greit užmušti, nes antraip plasnodamas sparnais pagadina 
juos. Per anksti užmušti ir išdžiovinti drugiai negražiai atrodo, o iš 
prasmeigtų vietų (kūno ir sparnų) sunkiasi kraujas, kuris sutepa 
juos ir prilimpa prie segamųjų popierėlių. Sparnų vystimuisi 
pagreitinti arba iššaukti (nes kartais tas vystimasis sustoja) dieni- 
niai drugiai išstatomi saulės priekaiton, o naktiniai stipriai api- 
purškiami vandeniu. Jaunus drugius užmušant reikia turėti gal- 
voje, kad kelioms valandoms po išriedėjimo praslinkus jie ištu- 
ština savo žarną, išleisdami skystą rausvos spalvos „aimatą (vadi- 
namąją meconium). Skystymas dažniausiai yra išleidžiamas pa- 
liečiant drugį arba padėjus jįį nuodijamą stiklinę, ir šiuo skystimu 
susiteršiama drugio kūnas, ypač sparnai. Turint šitą galvoje, reikia 
dėti į stiklinę drugiai išsituštinę. 

6. Drugių preparavimas. 
Drugiai rinkiniams paskirti turi būti taisyklingai ištaisytais 


sparnais. Tas pat liečia ir daugelį kitų eilių vabzdžių, bet ka- 
dangi drugiai preparuoti yra sunkiausias darbas, 0 jų spar- 

nų ištaisymas pagrindiniais bruožais nesiskiria nuo tokio pat dar- 
bo su kitais vabzdžiais, mes čia kalbėsim tik apie drugius. Spar- 
nų ištaisymo darbą trumpumo dėliai vadinsime stačiai „skleidimu“, 
Skleidimui yra reikalinga skleidžiamoji lentelė. Pastaroji turi būt 
padirbta iš minkšto medžio (liepos, topelio); ją sudaro dvi lente- 
lės, prikaltos prie trečios pamate esančios lentelės tokiu būdu, 
kad tarp jų dviejų palieka plyšys, kurio platumas turi atatikti 
drugio liemens storumui. Į tą plyšį įlipdoma presuotų durpių, sau- 
lėgrąžos šerdies ar kitokios medžiagos juostelė, į kurią be vargo 
galima būtų įsmeigti entomologinis segtukas. Plyšys turi būti 
tokio gilumo, kad įsmeigtas į jį segtukas išsikištų vienu ketvirta- 
daliu aukščiau lentelės plyšio paviršiaus. Labai tinka tokios sklei- 


Pieš. 831. Skleidžiamoji lentelė su atidarytais šonais. 


džiamosios lentelės, kur plyšys yra atidarytas iš šonų ir tokiu 
būdu galima sekti ir koriguoti smeigiama segtuko kryptis. Sklei- 
džiamosios lentelės ilgis turi būt apie 33 cm., nes esant tokiam 
ilgiui ir laikant lentelę statmenai į savo krutinę atremtą galima 
laisvai abiejuose jos galuose darbuotis. Labai palengvina dru- 
gių skleidimą, jei lentelė išbraižyta tiksliai skersai "plyšį statme- 
nomis linijomis. Tai yra reikalinga sparnams simetriškai ištaisyti. 
Lentelių paviršiai turi būti nevisai horizontalūs, bet kiek į vidu- 
jinį plyšį palinkę. Tai daroma atsižvelgiant, kad išdžiuvusių dru- 
gių sparnai, nuėmus juos nuo skleidžiamosios lentelės, kiek palin- 
ksta žemyn. Ypač svarbu, kad abu lentelės plyšio kraštai tiksliai 
gulėtų vienoje horizontalinėje plotmėje. Pasirengę drugį prepa- 
ruoti elgiamės šitaip. Pačėmę kairiąja ranka drugį už liemens, po 
sparnais, dešiniąja ranka paėmę segtuką, prasmeigiame jam krutinę, 
žiūrėdami, kad jis būtų . tiksliai statmenas su kūno ilgio ašim. 
Viršum drugio turi išsikišti 1/4 segtuko, o apie 3/4 turi būt 
po juo. Po to segtukas kartu su drugiu įsmeigiamas į skleidžia- 
mosios lentelės plyšį, žiūrint kad stovėtų jis tiksliai vertika- 
liai plyšio vidury. Kojos turi gulėt plyšy, o sparnų pamatai turi 
būt neaukščiau ir nežemiau viršutinių lentelių paviršiaus. Pakėlt 
arba nuleist drugys galima pincetu, geriausiai kreivu arba prepa- 


ruojama adata (pieš. 32. 33). Prie to reikia žiūrėti, kad nepaga- 
dintum sparnų, nenutrauktum antenų ir kojų, nes šie: organai 
kartais turi didelės svarbos sistematikoje ir jų netekęs egzemplio- 
rius laikomas defektingas ir žymiai nustoja vertės. Kad nepaga- 
dintum sparnu, niekumet ne tik negalima imti 
drugių už sparnų, bet ir liesti jų nereikia, nes tuo 
nubraukiama sparnų žvyneliai (vadinamosios dulku- 
tės), ir drugys nustoja savo spalvos 
ypatybių. Prisegus pirmą drugį lentos 
gale, paskui prisegamas antras, trečias 
1 t. t, kiek jų telpa plyšy ligi kito 
lentos galo. Atlikus šitą imama 2 sklei- 
džiamojo popieriaus juostelės arba jų 
nesant paprasto vadinamojo pergamen- 
tinio, pusiau skaidraus popieriaus (Per- 
. gamentpapier, Pauspapier) juostelės 
(dideliems drugiams apie 1 cm. pločio). 
Šių juostelių galai prisegami tolimes- 
niame 4entėiks gale su pagalba plie- 
ninių stiklinėmis buožėmis segtukų 
su plyšių kraštais lygiagreta, kiek atstu 
nuo kraštų. Po to preparuojama adata 
praskleidžiame drugių sparnus ir pri- 
spaudžiame juos juostele (Pieš. 34. pieš 33. Pre- 
Pieš.32.Krei-<  Prilaikydami artimesnį kairiosios juc- = paruojama 
„vas pincetas. stelės galą kairiąja ranka, prasklei- adata. 
džiame kairiuosius drugio sparnus. 
Tuo tikslu, turėdami dešinėje rankoje preparuojamą adatą, užka- 
biname jąja stipresnę pirmagalinio sparno gyslelę ir stumiame, 
kol sparno užpakalinis kraštas sudarys tiesųjį kampą su drugio 
kūnu (arba lentelės plyšiu). Po to elgiamės tokiu pat būdu su pas- 
turgaliniu sparnu, kol jo mažai apžėlęs plaukeliais ir žvyne- 
liais kraštas sudarys mažą kampelį su pirmagaliniu sparnu. 
Atlikę šį darbą, prismeigiame prie lentelės juostelę tuoj už pas- 
turgalinio sparno ir tokiu pat būdu prieiname prie dešiniųjų spar- | 
nų. Lygiai tokiu pat būdu elgiamės su antru, trečiu ir Kitais tos 
pačios lentelės drugiais. Drugių antenos tui būti praskleistos 
irgi dedant jas po juostelėmis arba stačiai paremiant ant lentelės kraš- 
to. Joms nesilaikant vietoje, griebiamės segtukų pagalbos. Ne- 
apsipažinusiems su entomologijos darbais patariama pradėt nuo 
didelių dieninių drugių (dilgininių, kopūstinių, geltonukų), kurie 
skleisti lengviau negu naktinės peteliškės ir maži drugeliai. Jei 
drugio pilvelio galas nulinksia žemyn, reikia po juo pakišt vatos 
kamuoliukas. Sparnų galai, kurie kyšo iš po prisegtų juostelių, 
prispaudžiami kitomis juostelėmis, nes kitaip, ypač per kaitras, 
sparnų galiukai džiūdami susirier čia. Taip preparuoti drugiai 

reikia išdžiovinti. Džiovinimo laikas labai nevienodas ir pareina 
nuo oro ir temperatūros; paprastai užtenka 14 ligi 21 dienos. 
Džiovinant drugius reikia saugoti jie nuo dulkių, musių ir plėš- 
riųjų vabzdžių; tam reikalui tinka gerai vėdinami stalčiai, dėžės 
ir k. Džiovinimo laikas galima sutrumpinti pastačius skleidžia- 
mąją lentelę su drugiais ant plytos 
ar pečiaus arba net į pečių, pav., 
duoną iškepus. Aišku, kad ten per- 
didelis karštis gali pakenkti ne tik 
drugiams, bet ir skleidžiamosioms 
lentelėms. Siuo būdu galima, iš- 
džiovint vidutinio didumo drugiai 
viena nakčia. Drugys laikomas iš- 
džiuvęs, jei jo pilvelis preparuojama 
adata spaudžiamas nelinksta, tai yra, 
visai kietas. Geriau yra laikyti dru- 
giai per ilgai lentelėje negu per 
anksti nuimti, nes nevisai išdžiuvusio 
drugio sparnai dažnai laikui praėjus 
nulinksta žemyn ir drugys negražiai 
atrodo. Džiovint drugių saulės prie- 
kaitoje nepatariama, nes nuo tiesio- 

spalvos. Drugiams išdžiuvus, jie yra 
nuo lentelės nuimami, bet labai at- 
sargiai, nes nusegant popieriaus juo- 
steles dažnai nulūžta antenos arba 
kojos. Skleidžiamojo popieriaus juo- 
stelės (Spannstreifen) rolikais įvai- 
riaus platumo parduodamos nebran- 
giai Vokietijoj, taip patir preparuo- 
jamos adatos. Pastarųjų galima leng- 
vai ir pačiam pasidirbti, įsmeigus 
adatą arba entomologinį segtuką 
nupiauta buožele buku galu į me- 
dinį kotelį. Koteliams geriausia tinka 
lazdyno šakutės, nes į šerdę lengvai 
įeina adata. 

Pieš. 34. Skleidžiamoji lentelė su 
išskleistais drugiais. 


7. Išdžiuvusių drugių atmirkymas. 


Sudžiuvę, bet neištaisyti drugiai galima atmirkyt ir iš- 
taisyt padėjus į vadinamąją drėgnąją kamerą. Pastaroji daroma 
taip: plokščias indas pripilamas švaraus drėgno smėlio, ant kurio 
išdėstomi sudžiuvę vabzdžiai ir apdengiami stikliniu kalpoku ar 


ginių saulės spindulių nušunta jų | 

šiaip kokiu kitu indu, Geriausia, jei dengiamas indas būtų kiek 
mažesnis ir jo kraštai įsiraustų į smėlį. Po dengiamuoju indu 
susidaro drėgna atmostera, kurioje sausi vabzdžiai pamažėli at- 
mirksta. Vidutinio didumo drugiams paprastai užtenka 24 — 48 
valandų, kad jie visai atmirktų ir jie galima būtų išskleisti ant 
lentelės. Drugiai surinkti į vokeles dedami kartu su įomis į drėg- 
nąją kamerą. Vartojamas smėlys turi būt visai švarus, o idant iš- 
vengtume pelėsių, prie jo reikia pridėt porą lašelių karboliaus 
rūkšties arba lyzolo, 


Atmirkant žaliuosius sprindžius (Geometridae) arba mėly- 
nąsias Lycaenidae, reikia labai žiūrėt, kad jos per ilgai negulėtų 
drėgnoj kameroje, nes antraip jie įgyja dėmių arba nustoja pri- 
gimtos spalvos. Tas pat taikytina ir smulkiesiems drugeliams 
(Microlepidoptera). Paėmus atmirkytą drugį reikia pincetu su- 
spaust jo liemuo sparnų pamatuose, nuo ko pastarieji lengviau 
prasiskleidžia.  Atmirkyti ir užverti ant segtukų drugiai nepri- 
džiūsta prie jų, kaip tat esti džiovinant šviežiuosius drugius, ir 
ant jų sukasi. Siai ydai pataisyti drugys su pagalba pinceto pa- 
stumiamas kiek į segtuko buožės galą, 0 pats segtukas patepa- 
mas kiek klijais (sindetikonu) ir drugys vėl atstumiamas savo 
vieton. Atmirkyti drugiai reikia greit sklaidžiot, nes jie gana 
greit vėl sudžiūsta. 


Į drėgnąją kamerą patariama dėti drugius iš ekskursijos 
parneštus, jei negalime jų tą pačią dieną skleist. 


8. 4 preparavimas. 


Iš vikšrų skiriamų rinkiniams reikia išimt visi viduriai o kai- 
lelis išpūsti ir išdžiovinti. Siam darbui reikalingi šie prietaisai: 
cilindrinis arba dar geriau išpūstas vidury stiklas, kokis paprastai 
žibalinėms lempoms vartojamas, medinis arba metalinis statyvas 
šiam stiklui laikyti, guminės dvilinkos dumtuvėlės (Gebldse), stikli- 
nis vamzdelis apie 0,75 cm. diametru su atitrauktu galu ir 
spiritinė lemputė. i 


Nuodijamoje bonkutėje užmuštą vikšrą dedame ant geria- 
mojo popieriaus gabalo, apdengiame tokiu pat popieriaus ga- 
balu ir spaudžiame jį, pradėdami nuo galvos pasturgalio link. 
Sitaip spaudžiant, pirma išeina iš vikšro ekskrementai, paskui 
žarna ir galop visi viduriai. Prikibusi prie. vikšro pasturgalio 
žarna reikia nukirpti žirklėmis. Paruoštas tokiu būdu vikšro kaile- 
lis galima išpūsti. Tam reikalui pro kailio išeinamąją angelę 
įvedama atitrauktas stiklinio vamzdelio galas, o odelės kraštai 
prispaudžiami prie vamzdelio su tam tikru spyruokliu prie 
vamzdelio pritaisytu. Neturint tokio spyruoklio daroma taip: 


į išeinamąją kailio angelę įkišamas laibu galu šiaudelis ir pats 
kailio kraštas prilipdomas prie šio šiaudelio kollodijaus lašeliu. 
Antras platesnis šiaudelio galas užmaunamas ant atitraukto stik- 
linio vamzdelio galo, ir reikalui esant jis galima taip pat lašeliu 
kollodijaus prilipdyti prie vamzdelio. Paruošę tokiu būdu vikšrą 
prieiname prie džiovinimo, 

Tam tikslui stiklinis cilindras užtvirtinamas su statyvo pa- 
galba horizontaliai ir iš apačios šildomas spiritine lempute. Ci- 
lindras turi būti tokiam aukštume, kad lemputės liepsna jo ne- 
liestų, o tik kaitintų jį iš apačios karšto oro srove. Paėmę dabar 
stiklinį vamzdelį su užmautu ant jo vikšro kailiu, užmauname 
ant plačiojo jo galo guminių dumtuvėlių vamzdelį. (Pieš 35). 

Pieš. 35. Prietaisas vikšrams prep ruoti. 


Toliau paėmę dešine ranka stiklinį vamzdelį su vikšru įvedame 
jį į šildomą cilindrą, žiūrėdami kad jis neliestų „jo sienelių, o 
kairia ranka spaudžiame dumtuvėlių pūslę. Kailis ūmai prisi- 
pučia ir per 5—10 minučių išdžiuvęs palieka kietas. Vikšrų 
nereikia labai stipriai pripūsti, nes antraip jie nustoja savo 
prigimto pavidalo (išnyksta segmentų padalijimai ir k). Kailis 
yra išdžiūvęs, jei numovus guminį vamzdelį palieka jis kietas 
ir nesiraukia. Jei vikšras buvo stačiai ant vamzdelio užmautas, 
nustumiame jį iš savo vietos su pinceto pagalba, 0 susidariu- 
sion angelėn įkišamas ir įlipdomas yra šiaudelis, į kurį ismei- 
giamas paprastas entomologinis segtukas. Jei vikšras buvo 
užmautas ant šiaudelio, pastarasis nukerpamas žirklėmis kiek 
nuo vikšro galo atstu, o į šiaudelio galą įsmeigiamas entomo- 

loginis segtukas. Preparatas yra gatavas, jis reikia etiketuoti ir 
galima į rinkinį įterpti. 

Užmaunant vikšro kailis stačiai ant atitraukto vamzdelio 
galo (t. y. be šiaudelio), šis galas reikia patepti riebalais, nes ant- 
raip kailis stipriai prie jo pridžiūsta ir sunkiai nusiima. Vikšrai, 
preparuoti paskirti, gera yra laikyti 2—3 dienas be maisto, tada 
lengviau iš jų viduriai išspausti. 

Smulkieji vikšrai galima išpūst paprastesniu būdu: padėjus 
juos į stiklinį mėgintuvėlį (epruvetę), pastarasis nuolat sukamas ir 
kaitinamas ant lemputės. Vikšrai pirma susitraukia (nuvysta), bet 
paskui susidariusių jų viduriuose dujų išpučiami ir tokioj padėty 
sudžiūsta. Reikia kreipt dėmesio, kad jie nebūtų per daug įkai- 
tinti ir neprisviltų. Laikinai vikšrai galima ir spirite konservuoti, 
būtent, iš karto jie reikia padėti į 305 stiprumo spirito, 0 pas- 
kui į 704. Tokie vikšrai galima vėliau išpūsti, bet prieš tai 
reikia jie palaikyt vandeny, prašalinti spiritui. Vikšrams, pre- 
paruoti Vokielikų alma įsigyti tam tikras pečiukas (Raupen- 
praparierofen), k iklinio cilindro vietoje vartojama metalinė 
keturkampė dėžutė. Vienok stiklinis cilindras yra praktinges- 
nis tuo, kad jis sudaro vienodos temperatūros sauso oro erdvę. 
Pasakytąjį stiklinį vamzdelį su nutrauktu galu galima pasiga- 
minti pačiam: paimamas paprastas stiklinis vamzdelis dviem 
rankom už abiejų galų, o vidurys kaitinamas ant  spiritinės 
lemputės; kada įkaitęs vamzdelio vidurys pradeda linkti, stipriai 
traukiama už abiejų vamzdelio galų. Pasidaro du vamzdeliai 
su atitrauktais galais. 


“ 


9. Kiaušelių ir lėliukių preparavimas. 


Pilname vabzdžių rinkiny turi būti ne tik jų subrendusios 
stadijos (veikslai), bet ir vikšrai, lėliukės ir net kiaušeliai. Lė- 
liukės ir kiaušeliai sunku užmušt cijankaliu, geriausiai tatai at- 
likt karštu: oru, naudojantis kaitinamuoju mėgintuvėliu arba stik- 
liniu cilindru. Paprastai užtenka pavartot 600 temperatūra per 
20 minučių, idant jie būtų užmušti. 

Kiaušeliai reikia rinkti su tuo substratu, (lapais, žieve, ša- 
kute ir t. t.), ant kurio jie buvo rasti. Atskiri kiaušeliai galima 
prie kartono gabalo prilipdyti ir užverti ant entomologinio seg- 
tuko; tušti kiaušelių kevalai, iš kurių vikšrai jau išriedėjo, taip 
pat turi būti įterpti į rinkinį. 

Lėliukės galima stačiai užverti ant segtuko ir dėti į rinkinį. 
Taip daroma ir su kokonais, net tuščiais, ir su lėliukių išnaromis. 

Vabalai Coleoptera. 
1) Gaudymas. 


Rinkti ir preparuoti vabalai daug lengviau, negu drugiai, 
Neliečiant bendrųjų jų rinkimo būdų, tačiau galima nurodyt kai 
kurios gaudymo ir preparavimo priemonės, taikomos šiai ar 
kitai jų šeimai. 

Entomologinis sietas. Šis prietaisas sudarytas iš dviejų 
lankų, kurių vienas medinis su dviem rankenom, o kitas gele- 
žinis arba misinginis, su užtiestu ant jo metaliniu sietu. Šio sieto 
akutės turi turėt po 2,5 mm. ilgio ir pločio. Prie šių lankų pri- 
taisomas drobinis maišas taip, kad medinis lankas būtų aukščiau, 
o metalinis žemiau. Maišo galas turi būti neužsiūtas, o tik vir- 
vele užtraukiamas (pieš. 36.) Tokis sietas vartojamas šitaip: 
į viršutinę jo dalį dedamos samanos, 
nuskustos nuo žievės, kerpės, perpuvu- 
sios skiedrelės ir kiti dalykai, kur gali- 
ma tikėtis rasti vabzdžių, potam sietas 
krečiamas: smulkieji vabzdžiai persisi- 
joja pro sieto akutes ir krinta į maišo 
dugną, Atrišus maišo galą lengvai 


džiai. Didesni vabzdžiai palieka vir- 
šutinėje sieto dalyje ir jie taip pat ga- 
lima iš ten susirinkti. Smulkieji vabz- 
džiai iš maišo galo rinkti geriausia iš- 
pylus juos kartu su puvėsiais ant balto 
popieriaus lapo ir gaudyt šepetuku (pen- 
Pieš. 36. “ietas vabalams Zėliuku) pamirkytu vandeny; žinoma, 
rinkti. tat daryt pačioje ekskursijoje nepatogu, 
todel patariama supilstinėti jie iš 
karto į drobinį maišelį, o atrinkimo darbas atlikti namie. Tokių 
maišelių reikia turėt keli, idant nereiktų maišyt vabzdžių, surinktų 
įvairiose vietose arba priderančių prie įvairių kategorijų (saky- 
sim, rastų skruzdėlynuose, medžių kerpėse ir t. t).  Pilstant 
vabzdžius į maišelius reikia dėti popierinės korčiukės su vietos ir 
aplinkybių pažymėjimais. 

Panašiai, kaip tat buvo aprašyta del drugių, vabalai galima 
gaudyt su žiburiu ir baltu ekranu. Gerų rezultatų gaunama taip 
pat ieškant jų su žibintuvu, ypač pritaisius prie jo parabolinį ref- 
lektorių. Plėšriems vabzdžiams arba tiems, kurie minta dvesena, 
vartojamas tokis būdas. Soduose arba miškų pakraščiuose 
iškasamos cilindrinės formos duobės apie 40 cm. gilumo ir 
apie 25—30 pločio. Dugnas ir sienos tų duobių reikia kuo 


galima surinkti patekusieji ten vabz- 

švelniausiai nulyginti. Į tokias duobes dedami mėsos gabalai 
arba negyvi gyvuliai, kaip antai žiurkės, pelės, varlės, gram- 
buoliai ir k.  Dvėsenos kvapo privilioti į duobes krinta daugybė 
įvairių vabzdžių (pav. Silphidae Carabidae, Staphylinidae ir k.). 
Duobės vietoje dar geriau įkasti į žemę metalinis viedras arba 
kokis nors indas. Daug vabalų galima rasti po akmenais ir po 
rąstagaliais. Apvertus tokį akmenį ar rąstagalį reikia paskui pa- 
dėt jie, kaip pirma gulėjo, idant kitą sykį vėl galima būtų pakar- 
tot tokią medžioklę. Dvėsenoje visumet galima rasti įdomių va- 
balų ir ypač jų vikšrų, todel niekumet nereikia praleisti progos 
ją apžiūrėti, pajudinus ją iš vietos. Tam tikslui galima net tyčia 
padėt tinkamose vietose nušautų ar pastipusių paukščių (pav. 
varnų, naminių paukščių), kačių, žiurkių ir k. Nereikia vienok 
pasitenkinti apžiūrėjus pačią dvėseną. Daug vabalų iš dvėsenos 
pereina į žemę ir gana giliai ten įsirausia todel reikia gerai 
iškasinėti ir ištirti pati vieta. Tam tikslui žemė geriausiai 
išskleist ant popieriaus. Dvėsenai visiškai supuvus, keičiasi rū- 
šys lankančiusi ten vabalų, būtent: pasirodo rūšių, kurios 
minta sudžiūvusiomis kailio ir kaulų liekanomis ir k. Įdomių 
vabzdžių galima rasti skiedrynuose, arba kompostuose (krūvos 
išrautų piktžolių ir kitų sodininkystės atmatų kraunamų, kad 
susidarytų derlingas juodžemis). Odos dirbtuvės dažnai krauna 
ąžuolų žievės atmatų krūvas — tose krūvose kartais gausiai 
apsigyvena didžiausias mūsų vabalų — raganosis (Oryctes). Ten 
galima kartais gausiai rasti jų vikšrų, lėliukių ir kiaušinių. 
Mėšlas, ypač kiek pagulėjęs, taip pat yra su noru kai kurių 
vabalų lankomas. . 

Daug vabalų gyvena grybuose, bet kadangi jie yra labai 
vikrūs, gaudant reikia vartoti tam tikrų priemonių. Jie tupi pa- 
prastai po grybo galvele, todel reikia atsargiai apimt jis iš apačios, o 
paskui tik nurauti. Vabzdžiams gyvenantiem pintyse (Polyporus), 
vartojami tam tikri tinkleliai su įlenktu lanku. Toks tinklelis 
statomas yra po pintimi ant medžio stuobrio o per pintį mu- 
šama lazda. Buvę ten vabalai krinta į tinklą. Nemaža vabalų 
galima pagaut braukiant entomologiniu tinkleliu per žoles, krū- 
mus ir šiaip įvairius augalus, Daugybė esamų ten vabalų krinta 
į tinklelį. 

„ Pagalios reikia paminėt gana gausi vandeninių vabalų gyvija. 
Jie gaudomi entomologiniu tinkleliu, kuriuo braukiama per dugną, 
O ypač per vandeninius augalus, dumblą ir t.t. Tam tikslui tin- 
klelis reikia paruošti iš stipresnės medžiagos, pav., retos drobės, 
nes paprastas entomologinis tinklelis nuo vartojimo vandeny 
greit genda. Geriausių rezultatų gaunama iš medžioklės už- 
leistuose tvenkiniuose, valkose, upių įlankose. Tinkamiausis tam 
laikas — pavasaris ir ruduo. 

2) Vabalų preparavimas. 


Parnešti namo vabalai arba tuoj preparuojami t.y. smeigia- 
mi ant segtukų arba džiovinami kitu būdu, kad preparavimas 
galima būtų atidėt vėlesniam laikui. Segtukas reikia smeigt į 
dešinę elytrą kiek žemiau randamo tarp jų skydelio, be to, pri- 
valome žiūrėti, kad vabalas nebūtų kreivai persmeigtas. Teisingai 
įsmeigtas segtukas turi būt statmenas su pailgąja vabalo ašimi ir 
praskleistų sparnų plotme. Teisingai persmeigti vabalui daroma 
ir taip: durpių arba kempinės plytelėje padaroma yra vagelė, į 


Pieš. 37. Smulkūs vabalai ant kar» 
tono lapelių lipdomi, 


kurią dedamas vabalas kniūpščias. Po tam vabalas kairiosios 
rankos pirštais prispaudžiamas, o dešine ranka persmeigiamas. 
Smeigiant reikia žiūrėt, kad išėjęs iš apačios segtuko smaigalys 
nepatektų į kurios kojos pamatą ir tokiu būdu nenutrauktų jos. 
Įsmeigto segtuko ilgio !1/4 turi riogsot ant vabalo O 5/4 žemiau 
elytrų. Aišku, kad vartojamų segtukų storis turi būt taikomas 
vabalo didumui, ypač žiūrėt reikia, kad nebūtų vartojami per 
stori segtukai, kurie deformuoja vabalų kūną ir todel visumet 
verčiau vartoti segtukai plonesni. “ 

Dauguma vabalų preparuota pasakytuoju būdu gerai išdžiūsta. 
Tačiau yra vabalų su storu minkštu pilveliu, kuris džiūdamas 
susiraukia ir praranda savo normalų pavidalą, pav., Meloe. Tokių 
vabalų pilveliai iš apačios reikia perpiauti žirklelėmis, viduriai 
pincetu išimti ir jų vieton prikimšti vatos kamuoliukų, pavilgius 
juos spirite arba boro rūkšties skiediny. Patys mažieji vabalai 
preparuojami kitokiu būdu: jie yra lipdomi ant iškarpytų iš storo 
popieriaus trikampių, būtent ant jų smailigalių, o platusis galas 
persmeigiamas segtuku. Kartais vartojami ir keturkampiai po- 
pierėliai. Kad galima būtų visašališkai jie išnagrinėti, vieni vaba- 
lai lipdomi kniūbšti, kiti aukštininki, kiti šonu. (Pieš. 37) Vietos 
stokai esant, ant vieno segtuko galima 
užvert keli toki trikampiai su vabalais. 
Tinkamiausias pasakytajam tikslui klijus 
yra sindetikonas, kuris galima kiek actu 
atskiesti. Galima taip pat vartot gumia- 
rabikas, pridėjus prie jo truputį glicerino 
ir keli kristalai salicilo rūkšties arba ti- 
molo, (kad negestų). Užuot lipdžius smul- 
kius vabalus ant popierinių trikampių, 
vartojama ploniausia, specialiai tam tikslui 
pagaminta lygiais gabalais sukarpyta si- 
dabrinė arba plieninė viela. Ant vieno 
LB šios vielos galo pasmeigiamas vabalas, 
o 38. Smulkus vabz- kitu įsmeigiama jį saulėgrąžos šerdies 
ys ant plonos vielos pre- 2 - 
paruotas ir į saulėgrąžos gabalėlin, o pastarasis ant paprasto ento- 

šerdį įsmeigtas. mologinio segtugo užveriamos (Pieš. 38). 
Pagaminti šiuo būdu vabzdžiai statomi į 
eutomologines dėžutes. Stokojant entomologinių prietaisų arba 
nesant laiko, vabalai džiovinami ant vatos, kaip tatai buvo dru- 
giams nurodyta. 

Vabala ns konservuoti vartojamas irgi spiritas paprastas 
t. y. etilinis arba medžio spiritas (metilinis); galima vartot ir 
denatūruotas spiritas. Stiprumas spirito turi būt 700. Per eks- 
kursiją surinkti vabalai galima stačiai dėt į bonką su spiritu, bet 
reikia žiūrėt, kad spirito tūris būtų apie 10 kartų didesnis už 
bendrąjį visų idėtų vabalų tūrį. Jei vabalų padėta daugiau arba 
jei spiritas buvo silpnesnis, negu nurodyta, reikia jis po kelių 
dienų permainyti nes antraip, vabalai pradės pūt ir irtt Kon- 
servavimo spirite yra ta bloga pusė, kad jame nustoja savo 
spalvos ir žibėjimo kai kurie vabalai, be to, nuo jų nuslenka 
plaukučiai, žvyneliai ir t. t. 

Užkonservuoti spirite vabalai galima išėmus išdžiovint ir 
užsmeigt ant segtukų, kaip tatai bendrai buvo nurodyta. Vabalų, 
kurie būna plaukučiais apžėlę, jei jie buvo spirite konservuoti, 
negalima paprastai džiovinti ir su jais reikia elgtis šitaip: pirmu- 

čiausiai jie turi būt padėti į spiritą su keliais lašais benzino, po 
tam jie iš spirito išimami ir dedami su dėžute ant smulkių šva- 
rių piaulų sluoksnio ir tokiais pat piaulais apipilami, toliau jie 
toje dėžutėje reikia krėsti, idant piaulai sugertų iš jų visą spiritą. 
Pagreitinti džiovinimui dėžutė laikoma saulės įkaitoje arba ant 
šiltos krosnies. 


Vabalų vikšrai galima irgi spirite konservuoti, bet laikui 
einant jie žymiai kinta, ištyžta ir pajuosta. Daug geriau jie už- 
silaiko tormalino skiediny. Parduodamas formalinas (Formalinum 
arba Formaldehyd) turi 35—407 stipru mo; vabalams konservuoti 
jis turi būti praskiestas dešimtimi vandens dalių. Vikšrai daug 
geriau konservuojasi, jeigu prieš dedant į formaliną laikomi 5—10 
sekundų verdančiame vandenyje. Tam tikslui geriausia sudėti 
vikšrai į škurliuką arba sietuką ir panėrus juos į verdantį vandenį 
greit išimti. 

Jei manoma rinkti vabzdžiai konservavimui spirite, tai tam 
tikslui labiausiai tinka stiklinės epruvetės diametro nuo 1 ligi 
2 cm. ir kempine užkemšamos.  Rengiantis ekskursijon, reikia 
jos pripildyt ligi 3/4 spiritu arba praskiestu formalinu. Ilgą laiką 
laikyt medžiaga jose nepraktinga, nes skystimas per kempinę 
gana greit garuoja ir pagalios objektai palieka sausi. Todel 
geriausia elgtis taip: padėjus objektus į epruvetes, pripylus ligi 
krašto skystimo ir užkimšus jas vatos kamuoliuku, jos visos 
sustatomos į plačiagurklę bonką su stikliniu kamščiu ir bendrai 
užpilamos konservuojamu skystimu. Aišku, kad kiekvienoje 
epruveteje turi būti korčiukė su pažymėjimu vietos ir laiko 
paprastu pieštuku arba tušu parašyta Geriausia vartot 
korčiukėms pergamentinį popierių.  Elgiantis šiuo būdu turi- 
ma dar tos naudos, kad be kempinės nesusidaro kenksminga 
kempinės ištrauka, kuri gadina surinktą skystime medžiagą. 


Dvisparniai arba musės. Diptera. 


Apskritai imant, musių gaudymas ir preparavimas mažai 
tesiskiria nuo to, kas buvo pasakyta dėliai drugių ir vabalų. Rei- 
kia tačiau turėt galvoje, kad dauguma musių yra labai trapios, 
lengvai nustoja kojų ir, be to, greit džiūsta. Daugelis jų yra |, 
apžėlusios smulkiais leknais plaukeliais, kurie gali turėt reikšmės 
jų sistematikoje. Todel gaudant muses reikia žiūrėt, kad nuodi- 
jamos bonkutės vidury visiškai būtų sausos, idant nesuliptų ir ne- 
susivelių plaukučiai ir kitos lieknos dalelės.  Musėms gaudyti 
vartojamas minkštas entomologinis sietelis, bet gerų rezultatų 
gaunama ir gaudant ranka, kaip tatai yra daroma gaudant nami- 
nes muses. Musėms preparuoti yra vienas labai geras, bet, deja, 


žiaurus preparavimo būdas: gyvoji musė stačiai užsmeigiama ant 
segtuko; tokios musės mirdamos lėta mirtimi puikiausiai užlaiko 
visas savo spalvas ir be to, sparnai ir kojytės lieka prigimtoje 
pozoje. 


Plėvesparniai. Hymenoptera. 


Daugumą plėvesparnių pagaunama ten pat, kur ir drugiai, 
būtent, visur, kur tik yra žiedų, ypač atvirose saulėtose vietose. 
Yra augalų, kurių žiedai ypatingai tinka plėvesparniams, kaip 
antai karklai, žilvičiai. Ant jų pavasary dar neatsiradus kitoms 
gėlėms galima pagauti daugybė naminių, laukinių bičių ir k. 
Toliau labai noriai plėvesparnių lankomi augalai skėtiečių (Um- 
belliferae) ir drugiečių (Popilionaceae) šeimų, pavyzdžiui, dobilų 
laukuose apsčiai galima jų rasti. Daug plėvesparnių galima rast 
ten, kur jie savo lizdus krauna; vieni iš jų išsikasa urvelius sta- 
čiuose kriaušiuose, griovių ir kelių pakraičiuose, kiti išsigraužia 
kanalus senuose trobesiuose, ypač jei sienojai supuvę. Kiti 
apsigyvena  sudžiūvusių medžių stuobriuose, net šakose ir 
nendrėse. Yra bičių rūšių, kurios lipdosi iš molio (panašiai 
kaip kregždės) lizdus; prikabindamos juos prie akmenų arba 
mūrų. (Gyvenami urveliai galima pažint iš to, kad šaly jų 
dažniausiai guli kupstelis išraustos žemės. Norint dar geriau 
įsitikinti, ar urvelis gyvenamas, reikia jo įėjimas užtvert šiaudeliu ar 
akmenuku, ir jei kuriam laikui praėjus užtvara bus pajudinta, 
galime būti tikri, kad čia būta gyventojo. Pagaut jis galima 
apvožus ant urvelio stiklinė, į kurią pateks išėjęs plėvesparnis. 
Daugelis plėvesparnių veisiasi, prasigrauždami medy tam tikrus 
kanalus, bet labai noriai sunaudrja tam tikslui jau esamus gata- 
vus, kitų vabzdžių pragraužtus kanalus. Beieškodami jų plėves- 
parniai dažnai vaikštinėja ant senų trobesių sienų, lįsdami visur, 
kur tik randa tinkamą skylelę. Tokiose vietose šiltomis saulė- 
tomis dienomis galima jų apsčiai pagauti, ypač rūšių Xylocopa, 
Chrysis, kurios traukia akį savo didumu ir aiškiomis spalvomis. 
Kai kurioms laukinėms bitėms ir vapsvoms privilioti galima var- 
tot tokia priemonė: apžiūrėjus daržinę, ar kokį kitą trobesį, kur 
lankosi tie vabzdžiai, jų sienų lentose kiaurai pragręžiamos sky- 
lelės, o iš vidaus į šias skyleles įstatomos nendrelės, uždarytos 
viename gale. Vabzdžiai, beieškodami savo lizdams tinkamų 
urvelių, įeina į tas skyleles, o iš ten į nendrės kanalą ir ten 
kraunasi savo lizdą. Tuo būdu galima gaut lizdų su kiaušiniais, 
vikšrais arba lėliukėmis; paėmus juos, reikia pastatyt kita nendrė, 
įdant gautum daugiau medžiagos. Norint užlaikyt toki lizdai 
rinkiniui, reikia užmušt esą ten jaunieji vabzdžiai ar kiaušiniai 
karštu oru, padėjus į karštą pečių ir išdžiovinus; galima taip pat 
padėti nendrelė su visu lizdu į epruvetę ir užpilt žibalu. “ 

Tiesiasparniai. Orthoptera. 


Tiesiasparniai medžiojami jau minėtais paprastais būdais. 
Iš šių vabzdžių grupės, gal būt, sunkiausiai pagaunamos skietės, 
nes jos yra labai vikrios ir gali skrajot be poilsio labai ilgai. 
Tokios rūšys lengviausiai pagaut anksti rytą, kada jos nuo šalčio 
sustingusios tupi ant nendrių ir medžių. Preparuojant skietes ir 
žiogus nevisumet sekasi užlaikyt jų prigimtos spalvos. Ypač 
tai liečia rūšis: Aeschna, Gomphus, Lestes, Agrion ir k. Iš da- 
lies visgi jų spalvos galima užlaikyt atmenant, kad jos daugiau- 
siai keičiasi nuo to, kad audiniai ima pūt anksčiau, negu pra- 
sidėjo džiuvimas, todel visi būdai, kurie pagreitina džiuvimą, 
drauge padeda spalvas užlaikyti. 

Džiuvimas pagreitinti galima, padėjus užsmeigtus arba ant 
vatos konservuojamus vabzdžius į karštą pečių, kur temperatūra 
oro yra apie 600 C. Dar geriau jei prieš džiovinant iš vabzdžių 
esti išimti bent stambesni viduriai. Tam tikslui skiečių krūtinė 
ir pilvelis prapiaunami žirklėmis išilgai (nereikia vienok paliesti 
2-ro pilvelio segmento, kur yra patinų lyties aparatas, turįs reik- 
šmės sistematikoje) ir pro piūvį pincetu išimama žarna ir lyties 
organai. Tačiau nereikia paliest kūno sienelės ir priaugusių prie 
jos raumenų, nes tenai randasi pigmentas, kurį palietus galima 
iškarto pakeist kūno spalva. Taip pat daroma su dideliais žiogais, 
vienok čia geriau pilvelis perpiaut nevisai simetringai, t. y., dau- 
giau į šoną. Išėmus vidurius į padarytą tuštumą dedama mažas 
vatos kamuoliukas. Gera yra, jei vata yra pirma deziniekuota, 
pav., boro rūkštimi. Išdžiūvęs skiečių pilvelis paprastai esti labai 
trapus ir lengvai lūžta. Sito norint išvengti į jų kūną įkišamas 
entomologinis segtukas arba dar geriau laibas šiaudelis; segtu- 
kas geriausiai kišti nuo pasturgalio tarp 8 ir 9-to segmento iš 
apačios ligi pačios krūtinės. Neturint laiko, kaip antai tolimoje 
ekskursijoje, galima laikinai konservuot skietės popieriniuose 
vokeliuose arba ant vatos, kaip tatai buvo del drugių nurodyta. 
Žiogai geriau konservuoti popieriaus tūtelėse, kurios gaminamos 
taip: popieriaus juostelė 5 — 10 cm. pločio ir 8 — 15 cm. ilgio 
vyniojama ant medinio velenėlio 0,8 iki 1,5 cm. storio, ir pas- 
kutinis jų užvingis prilipdomas taip, kad numovus popierių nuo 
velenėlio susidarytų atadara iš abiejų galų tūtelė. Vienas galas 
tūtelės užkemšamas vatos kamuoliuku, dedamas vidurin vabzdys 
ir po tam užkemšamas ir antras galas. Kad vabzdžiai geriau 
džiūtų, reikia išimti iš jų viduriai ir, be to, popieriaus sienelės 
segtuku prasmeigt keliose vietose. 

Taip pagaminti vabzdžiai labai patogu džiovinti pečiuose. 
Jei tenka atmirkint taip paruošta medžiaga, tai vabzdžiai reikia 
dėti į'drėgną kamerą kartu su tūtelėmis ir išimti iš jų tiktai at- 

sileidus, nes antraip lengva. nulaužt smulkios ir trapios jų „kū- 
no dalys. 

Skiečių vikšrai randami vandenyse, ypač stovinčiuose; jie 
nesunku pagaut samteliu arba net rankomis. Konservuoti jie ne- 
keblu, nes jie gerai išdžiūsta, nepakeisdami nei savo formos nei 
spalvos. Jie galima auginti akvarijuose, maitinant kitais vande- 
niniais gyvūnėliais arba mėsos gabalėliais. Tačiau reikia atminti, 
kad jie yra labai plėšrūs ir dažnai suėda kitas kitą, ypač kada 
nusinėręs ir minkštas vabzdys negali nuo jų apsiginti. Kiti tiesia- 
sparniai vystosi sausumoje ir jie galima augint narveliuose, to- 
kiuose, kokiė buvo dėliai drugių aprašyti. Vieni tiesiasparniai, 
kaip antai bambatierai ir prūsokai lengvai veisiasi nelaisvėje, kiti 
kaip žiogai nėra prie to linkę ir veisiasi tik tuomet, jei gauna pla- 
taus saulėto fuimo. 

Tiesiasparniams užmušti patartina naudotis tik cijankaliu, 
nes nuo chloroformo kai kurie iš jų pakeičia savo spalvą (pavz. 
žiogai parausta). Skleidžiamosfos lentelės, vartojamos drugiams, 
galima ir tiesiasparniams pritaikyti. 


Blakės. Rhynchota. 


Blakės randamos visur ir daugelis gaudymo priemonių, 
kurios buvo kitiems vabzdžiams nurodytos, taikomos ir šiam būriui. 
Pagautos ekskursijoje blakės laikomos gyvos ir šiam tikslui 
vartojama yra bonkutė, kurios dugnas ir sienelės išklotos geria- 
muoju popierium, o be to, per kamšti perleistas laibas stiklinis 
vamzdelis orui įleisti. Tiktai -okiu būdu galima tikėtis parsinešt 
namo nepagadintų blakių egzempliorių, kurios šiaip yra labai 
delikatnos ir trapios. Į vieną bonką nepatariama dėt per daug 
vabzdžių, ypač reikia stengtis atskirt maži nuo didelių. Par- 
neštas namo grobinys užmušamas chloroformu ir tam tikslui pa- 
kanka pavilgyt juo bonkos kamštis iš vidaus ir užkimšti vėdina- 
mąjį stiklo vamzdelį. Marinamieji vabzdžiai turi pastovėt šitaip 
2-3 valandas, idant galutinai pastiptų. Po tam jie galima džio- 
vinti ant vatos arba užsmeigti ant segtukų. Smulkių vabzdžių, 
amarais (Aphis) vadinamų, džiovint negalima—jie reikia konser- 
vuot spirite 70-750, padėjus į epruvetes arba bonkutes. Šie vabz- 
džiai gyvena ant įvairių augalų (javų, daržovių, medžių ir k.) di- 
delėmis šeimynomis; tarp jų esti sparnuotų ir besparnių individų, 
mažų ir“ suaugusių. Svarbų turėti suaugusių vabzdžių, ypač 
sparnuotų, nes: kartais tik iš jų galima tikrai nustatyti rūšis. 
Jei rastoje šeimynoje nėra suaugusių individų, tai jų galima su- 
laukt-po'1 arba 2 dienų. Tam tikslui nupiauta visa augalo ša- 
kelė su amarais parnešama namo ir laikoma, kad nesuvystų. 
Amarams konservuoti visa jų kolonija kartu su augalo dalimi 
reikia padėt į spiritą, bet šiuo atveju augalas stipriai padažo spi- 

ritą, o todel patariama verčiau nuimti jie nuo šakutės, o tiktai 
užrašyt ant kokio augalo jie rasti. Siaip ar taip reikia stengtis 
visumet paimt ir užkonservuot dalys augalo, kurios nuo amaro 
nukentėjo, kaipo jų veikimo pavyzdys. 5ios dalys geriausia už- 
laikyt spirite arba formaline. Aišku, kad lygiai prie amarų, kaip 
prie augalo dalių turi būt pridėtas užrašas pieštuku ant popie- 
"iuko parašytas su laiko ir vietos pažymėjimu. 


Blusos. Aphaniptera. 


Blusos parazituoja daugiausia ant žinduolių, rečiau ant 
paukščių. Kai kurios rūšies gyvuliai turi nuosavas blusų rūšis, tai 
yra tokias, kurios ant jokių kitų gyvulių nėra randamos. Gyvu- 
liui-šeimininkui mirus, parazitai apleidžia jo kūną ir ši aplinkybė 
galima panaudoti blusoms rinkti. Gyvulio lavonas dedamas į 
stiklinę bonką, kurios dugne susispies apleidusios jį blusos. 
Išėmus gyvulį blusos užpilamos spiritu 700-800 stiprumo ir jame 
konservuojamos. Įvairių gyvulių blusų negalima maišyt — jos turi 
būt dedamos į atskiras epruvetes su užrašu, ant kokio gyvulio ir 
kada buvo rastos. Tos epruvetės užkemšamos vata ir padeda- 
mos į didesnį indą, spirito pripiltą. Neturint epruvečių blusos 
surinktos nuo vieno gyvulio dedamos į popierinius pundelius su už- 
rašu, aprišamos siūlu ir dedamos į spiritą Kad galima būtų 
naudotis pagaminta nurodytu būdu medžiaga, reikia iš jos paruošti 
mikroskopiniai preparatai. Elgiamasi šitaip: iš spirito blusos perke- 
liamos į absolutujį spiritą dviem parom, pastarasis du sykiu maino- 
mas. Po tam blusos greitai perkeliamos į terpentiną, kuriame jos turi 
išbūt, kol pasidarys šviesios ir skaidrios. Pagalios iš terpentino 
reikia jos perkelti į Kanados balzamo lašą, padėtą ant objektinio 
stiklo ir uždengt plonu dengiamuoju stikleliu. Jei pasitaiko labai 
tamsi blusa, reikia ji padėti išėmus iš spirito į skiedinį kalio šarmo 
(kali causticum) 5-107, pavirinti ji tenai keletą minučių, iki pa- 
sirodys ji šviesi, toliau reikia paskalaut ji vandeny, padėt į spi- 
ritą 450, paskui 909 ir pagalios absolutųjį spiritą, terpentiną ir 
Kanados balzamą. Pagamintas tokiu būdu preparatas reikia tyri- 
nėti per mikroskopą arba per lupą. 


Žemesnieji vabzdžiai.  Apterygota. 


Prie šios grupės priklauso labai smulkūs vabzdžiai, kurių 
vienok galima mažne visur rasti: Dažniausiai jie randami ant 
žemės arba ant grybų, po supuvusiais lapais, miškuose ir, ap- 
skritai, ten, kur užtektinai tamsu ir drėgna. Daugelis jų gyvena 
ant paviršiaus stovinčių vandenų, grabėse, valkose, kiti apsčiai 
gyvena naminių gėlių puoduose. 

Išskyrus tas. rūšis, kurios vikriai šoka, gaudyt jie nesunku. 
Atsigulę ant žemės, kapstome žemę, samanas, perpuvusius lapus 

ir žiūrime vabzdžių. Gaudyti vartojama tokia priemonė: paste. 
bėję vabzdį paliečiame jį spirite pamirkyta skiedrele, prie kurios 
vabzdys tuoj ir prilimpa; jis tada galima padėti į bonkutę su spi- 
ritu, kuri reikia turėt greta atidaryta, idant vabzdys nepasprūktų. 
Prie to reikia žiūrėt, kad ai būtų užtektinai šlapia, kad 
vabzdys priliptų, tačiau ne tiek, k4d susidarytų lašas, kuris nu- 
trūkęs patrauktų ir grobinį. Vabzdžiai, kurie gyvena ant van- 
dens paviršiaus, gaudomi šiuo būdu: pastebėjus kur jų yra, sta- 
toma plačiagurklė bonka taip, kad jos viršutinis kraštas atsidurtų 
kiek po vandens paviršiumi. Tuomet susidaro vandens srovė į 
bonką ir ši srovė suneša visus smulkius dalykus, jų tarpe ir 
vabzdžių iš didelio vandens paviršiaus ploto. Kada vandens pa- 
viršius bonkoje artinasi prie krašto, reikia ji pakelt. Surinkti to- 
kiu būdu vabzdžiai geriausiai užmušt, įpylus į bonką kiek spi- 
rito (galima denatūro arba vartoto spirito) ir išrinkt nupylus 
vandenį į plokščią indą su kieto popieriaus juostele, arba plokščia 
skiedrele, 

Gerų rezultatų šiuos vabzdžius renkant pasiekiama vartojant 
entomologinį sietą (ž.p. 48), būtent, sijojant perpuvusius lapus, skruz- 
dėlynus ir k. Daug jų irgi gyvena senuose kankorėžiuose, iš 
kur jie galima išvaryti, įdėjus juos į vandenį — išplaukę vabzdžiai 
pasirodys ant vandens paviršiaus. 


Vabzdžių rinkinių užiaikymas. 


Surinktieji vabzdžiai lygiai vokeliuose, tūtelėse, ant vatos 
arba ant segtukų turi būti gerai uždaromi ir laikomi sausoje vie- 
toje, apsaugoti nuo dulkių, įvairių smulkių užpuolikų (vabzdžių, 
erkių), pelėsių ir šviesos. Siam tikslui atsiekti geriausiai laikyt 
jie hermetiškai uždaromose dėžutėse, o jei tokių neturime, tai 
užlipdyt plyšys tarp dėžučių viršelių ir jų sienelių popieriaus 
juostele. Vabzdžių rinkinius paprastai užpuola įvairūs smul- 
kūs gyvūnėliai (pav., vabalai Anthrenus, Dermestes, Ptinus ir k. 
ir erkės). Jų vikšrai įsigraužia į sausų vabzdžių kūną, išėda vi- 
sus vidurius ir to pasekmė — vabzdžiai subyra į smulkias dalis. 
Jei nors vienas egzemplorius šių rūšių gyvūnėlių patenka į rinkinį, 
jis greit veisiasi ir netrūkus gali sunaikinti visą mūsų darbą. Kaipo 
priemonė nuo jų apsisaugoti, į dėžutes su rinkiniais dedamas nai- 
talinas, kamparas arba tabakas. Vabzdžiai, padėti ant vatos arba 
sudėti į vokelius, galima stačiai apipilti naftalinu arba tabaku. 
Tačiau nereikia to daryt su užsmeigtų vabzdžių kolekcija, nes 
dėl susikrėtimo nuo naftalino stambesnės dalys gali sulūžti, o, 
be to, naitalino dulkės sėda ant vabzdžių ir gadina jų pavidalą. 
Paskutiniu atveju reikia padėt naftalino arba kamparo į mažą 


audeklo maišelį ir prisegt prie dėžutės dugno. Specialės firmos 
parduoda presuotą skritulio arba trikampio pavidalo naftaliną su 
pritaisytu segtuku; jis galima lengvai prisegt prie dėžutės dugno, 
Reikia atminti, kad nurodytos priemonės nuo užpuolikų apsiginti 
veikia tiktai kaipo perspėjimo būdas (profilaktinė priemonė), ap- 
saugodami mūsų rinkinius nuo užpuolimo, bet jie nė kiek ne- 
gali mums padėt, kada minėtieji užpuolikai jau įsiskverbė į rin- 
kinį.  Užpuolikų buvimas galima pažint iš to, kad dėžutėje su 
vabzdžiais atsiranda smulkių pilkų miltelių, tai yra piaulai ir eks- 
krementai užpuolikų vikšrų, kurie griaužia surinktus vabzdžius. 
Jei atsidėję išnagrinėsime dėžutes tūrį, galime rast tenai smulkių 
plaukeliais apžėlusių vikšrų, kurie ir yra minėtieji mūsų priešai. 

Pieš. 39. Dezinfekcijos dėžė su vabzdžių rinkiniu vidury (piūvis). 


Dar pavojingesnės yra smulkiausios erkės, nuo kurių vabzdžiai 
apsidengia tarytum dulkėmis. Jos galima pastebėt tiktai per lupą. 
Apsisaugojant nuo šių užpuolikų reikia nustatytais laikotarpiais 
peržiūrinėt rinkiniai ir, jei pastebėtas užpuolimas, imtis griežtų 
priemonių. Jei yra užpulti tik keli rinkinio egzemplioriai, galima 
jie išgelbėt, padėjus kelioms valandoms į spiritą, benziną arba 
eterą. Jei užpulta žymi rinkinio dalis, reikia jis visas deziniekuot 
vadinamoje dezinfekcijos dėžėje (pieš.39) Pastaroji padaryta 
yra šitaip: medinė dėžė tokio didumo, kad vidury tilptų 2—5 nor- 
malaus didumo entimologinės dėžutės apmušama iš vidaus cinki- 
niu skardu. Prie viršutinio krašto pritaisoma aplinkui irgi cin- 
kinis latakas apie 6 cm. gilumos vandeniui pilti. Dėžės viršelis 
padarytas iš paprastos lentos ir pamuštas iš apačios skardu. Apie 
5 cm. pločio skardo kraštai atlenkti yra tiesiu kampu apačion, 
taip, kad jie tilptų minėtame latake. Vidury viršelio pragręžiama 

skylė ir užkemšama kamščiu. Visi skardo kraštai, kurie tarp savęs 
susieina, turi būt tiksliai vienas prie kito pritaisyti ir net sulituoti. 
Dezinfekcijai paskirtos dėžutės su rinkiniais turi būti atidarytos 
arba pradarytos, idant prieitų prie rinkinio nuodingų dujų. 
Greta dėžučių statomas indas, į kurį pilama anglies suliido (car- 
bonium suliuratum), 

Dėžės viršelis užvožiamas, o į lataką pilama vandens ir tokiu 
būdu sudaromas hermetiškai uždarytas ruimas. 

Anglies sulfido dujos, per 2-4 dienas užmuša visus užpuo- 
likus. Skylė su kamščiu dėžės viršely yra tam, kad lengviau būtų 
ją atidaryt. Prieš dėžę atidarant kamštis reikia išimt. Reikia 
atminti, kad sulfido dujos ir jis pats labai lengvai užsidega, todel 
privalome elgtis labai atsargiai su žiburiu. Jei dėžutė su vabzdžiais 
hermetiškai užsidaro, galima reikalui esant statyt stačiai į ją indelis 
su anglies suliidu Užpuolikams naikinti, galima pavartot ir aukšta 
temperatūra. Siuo tikslu užpultos dėžutės su vabzdžiais statomos 
į įkaitintą krosnį, kur visi užpuolikai ir jų kiaušiniai žūsta. Per- 
spėti užpuolikų pasirodymui entomologinės dėžutės dugnas ir apa- 
tinė durpių plytelių dalis ir kraštai reikia ištepti 175 sublimato 
spirito skiediniu. Viršutinės durpinių lentelių pusės tepti subli- 
matu nereikia, nes pastarasis veikia į segtukus. Griežtesnis bū- 
das nuo užpuolikų apsisaugoti yra vabzdžių impregnavimas, t. y. 
mirkymas tam tikruose nuoduose. Impregnavimo skystymas da- 
romas taip: gaminamas koncentruotas skiedinys kali arsenato 
(kali arsenicosum) distiliuotame vandenyje, pridedama prie to 
moskuso tinktūros (5 gr. į 1 litrą) skiedinio ir paliekama stovėt 
vėsioje vietoje kelias savaites. Po tam skiedinys filtruojamas. 
Vartot imama 30-35 lašų šio skiedinio 100-ui kub. cm. paprasto 
vandens (tas atsako 0,75 5 -—-1 5 koncentracijai). Pastarajame mir- 
komi vabalai ir kai kurie kiti vabzdžiai (tik ne drugiai). Dide- 
liems objektams reikia pusės valandos, mažiems—kelių minučių. 

Rinkiniai reikia laikyti sausoje vietoje, kad apsisaugotum 
nuo pelėsių. Jei pelėsiai užpuolė prastesnį objektą, jis turi būt 
pakeistas kitu. Brangesni objektai galima iš dalies pataisyti. Siuo 
tikslu mazgojami jie sieros eteru, chloroformu arba stipriu spiritu 
su šepetuko (pinzeliuko) pagalba. 

Vartojant baltus arba gelionus (misinginius) segtukus toje 
vietoje, kur jie liečia vabzdžio kūną, dažnai pasirodo žaliumas, kuris 
eidamas vis gausyn pagalios suardo visą vabzdį.  Paša- 
linti šis žaliumas galima su šepetuku, pamirkytu amoniake. Yra dar 
vienas veiksnys, kuris žymiai gadina rinkinius, tai šviesa. Rin- 
kinių vabzdžiai, palikti ilgesnį laiką šviesoje, ypač veikiami tiesių 
saulės spindulių, nustoja savo prigimtų spalvų, nublunka ir pabąla. 
Todel rinkiniai kiek galint reikia gint nuo šviesos, ypač vasarą, 
kada šviesos intensingumas yra labai žymus. Muziejuose tam tik- 
slui vartojamos žalios uždangos, bet nedideli rinkiniai galima dėti 
stačiai į tamsias spintas. 

Segtukai. 


Segtukų gaminama apie 13 storumo numerių, nuo Nr. 000 
iki Nr. 10 ir 38 mm. ilgio. Kaipo medžiaga vartojama plieno 
misingio ir nikelio viela. Patariama naudotis plieniniais juodai 
lekėruotais segtukais „Ideal“, su nikelinėmis buožėmis. Labai 
geri yra juodi segtukai „Patent Klūger“ ir „Karlsbader“. Daug 
blogesni yra geltoni ir balti misinginiai segtukai, nes yra jie min- 
kšti ir, be to, nuo jų susidaro ant vabzdžių žalioji nuosėda. Daž- 
niausiai (vidutiniams vabzdžiams) vartojami yra numeriai „nuo 1 
iki 4. Apskritai imant, geriau yra vartot plonesni numeriai, nes 
plonas segtukas visumet galima pakeisti storesniu, bet ne 
atvirkščiai. 


Entomologinės dėžutės. 


Entomologinės dėžutės turi beveik hermetiškai užsidaryti, 
todel viršelis turi būt pritaisytas ant ialcų ir būt visiškai nuima- 
mas (ne ant zoviesų). Geriausia medžiaga — juodalksnis arba 
eglė. Didumas dėžučių: aukštis 4 cm. vidutinio švietulio, tai yra 
tiek, kad galėtų tilpti paprastas entomologinis segtukas, ilgis 
40 cm., plotis 25 cm. Drugiams ir tiesiasparniams paprastai var- 
tojamos dėžutės 50 cm. ilgio 40 cm., pločio, viršelis daromas su 
stiklu arba be jo. Mokykloms ar šiaip bendram naudojimuisi 
dėžutės daromos su stikliniais viršeliais, bet šiaip stiklinių viršelių 
nepatariama daryt, idant apsisaugotum nuo šviesos veikimo. Ka- 
dangi dėžučių darbas turi būti labai tikslus, tai jos atsieina nepi- 
giai. Papiginti jos galima tuo būdu, kad dugnas ir viršus da- 
romas iš storo kartono, o iš medžio daromi tik rėmai. Falcas 
galima padaryti prilipdžius prie rėmų iš vidaus kartoninės lente- 
lės 1,5 cm. už pačių rėmu platesnės. Toki kartoniniai falcai 
turi būti aplipdyti aksomo kaspinu. Dėžutės dugnas viduje 
išklojamas presuotų durpių lentele apie 1 cm. storio. Jei 
dėžutė yra pusiau iš kartono padaryta, ji reikia aplipdyti 
granitoliu arba kita medžiaga, knygų apdarų nugaroms varto- 
jama.  Durpinis dugnas ir rėmų šonai turi būt viduje dė- 
žutės geru baltu rašomuoju poperium išlipdyti. Lipdymui varto- 
jamas skystas krakmolo kleisteris. Durpinės plytelės paprastai 
perkamos Vokietijoj specialiose firmose; jos yra tiksliai sulig 
įvairiais didumais supiaustytos. Tokios plytelės galima ir pačiam 
pasigamint: tam tikslui imami durpių blokai toki, kaip paprastai 
susidaro durpės kurui kasant ir išdžiovinus juos gerai, piaunami 
piūklu į lenteles 1—1,5 cm. storio. Durpių vietoje galima vartot 
plytelės iš presuotų samanų. Tam tikslui imamos baltos samanos 
(Sphagnum), kokios randamos miškų raistuose.  Patiestas ant 
betoninio grindo arba storos lygios lentos drėgnų samanų 5 cm. 
storio sluoksnis uždengiamas lygia lenta ir prispaudžiamas ak- 


menais iki susispaus jisai lig 1—1,5 cm. Išdžiuvus samanoms 
susidaro lygi ir gana stipri plytelė, kuria galima išklot entomolo- 
ginės dėžutės dugnas. Sis darbas reikia atlikt esant sausam orui, 
nes samanos džiūsta gana ilgai. Durpių plytelių vietoje galima 
vartot kempinės lentelės apie 6 m. m. storio, bet jos yra gana 
brangios, o, be to, nepraktingos, nes per kietos, kad galima būtų 
įsmeigti plonas segtukas. Stokojant tinkamos medžiagos, dėžutės 
dugnas galima iškloti storu tūbu, bet jis turi būti gerai nuodais 
impregnuotas, nes antraip ten lengvai apsigyvena kandys ir kiti 
vabzdžiai, kurie galėtų rinkiniui pakenkti. Iš bėdos galima tam 
pačiam tikslui naudot vadinamasis gofruotas popierius, (kuris 
vartojamas ypač Vokietijoje aptiekinėms prekėms vynioti), išlip- 
džius juo dėžutės dugną ir apdengus balto popieriaus lapu. 
Dėžutės su rinkiniais sustatomos į spintą panašiai kaip knygos, 
t. y. stačiai. Ant kiekvienos dėžutės lipdoma etiketė su tūrinio 
pažymėjimu. 

Kadangi ploni segtukai gana sunku įsmeigt į dėžutės dugną, 
tai tam tikslui vartojamas specialus kreivas pincetas (Steck-Pinzette) 
arba replės (Steck-Zange). Su šių įrankių pagalba segtukas grie- 
biama iš apačios, t. y. po vabzdžiu ir lengvai įsmeigiamas į 
dėžutės dugną. 


Rinkinių siuntimas ir pervežimas. 

Ne pro šalį paminėt keliais žodžiais vabzdžių rinkinių siun- 
timas ir pervežimas. Tai liečia ypač užsmeigtus vabzdžius. Visų 
pirmiausia reikia atkreipt dėmesys į tai, kad visi segtukai su 
vabzdžiais būtų giliai, t. y. lig medinio dugno įsmeigti į dėžutės 
dugną, nes jei kely nors vienas vabzdys ištruks iš dugno, jis 
besikrėsdamas ne tik pats pages, bet ir pagadins daugybę kitų. 
Toliau reikia pašalinti galimumas vabzdžiams suktis (kas dažnai 
įvyksta su dideliais egzemplioriais); šiuo tikslu iš dviejų Dusių 
vabzdžio pilvelio įsmeigiama po vieną segtuką. Siunčiant dide- 
lius drugius patariama ant dėžutės dugno paklot storas vatos 
sluoksnis ir tik tuomet smeigt vabzdžiai; tuomet jie yra visai ne- 
judomi. Sio siuntimo būdo yra ir ta gera ypatybė, kad nulūžu- 
sios vabzdžių dalys nedingsta, o tik įsipainioja į vatą ir paskui 
jos galima sindetikonu prilipdyti. 

Krėtimo pasekmėms sumažinti, paskirta siuntimui dėžutė su 
vabzdžiais turi būt įdėta į kitą didesnę dėžutę ir apkamšyta 
druožlėmis, šienu, popierium ir t. t. 


Rinkinių tvarkymas. 


Vabzdžių rinkiniai skaidomi sistematiniais, faunistiniais ir 
biologiniais. Pirmieji apima savyje sistematiniai sutvarkytus tam 
tikros grupės vabzdžius, nepaisant to, kur jie yra pagauti. 

Faunistinių rinkinių tikslas — parodyti sistematinėje tvarkoje 
vabzdžiai kokio nors vieno krašto,zoogeogografinės srities, pasaulio 
dalies ar k. Trečios rūšies rinkinių tikslas — kiek galint pilniau 
atvaizduot atskirų rūšių gyvenimas, būtent: vystymasis, mitimas, 
lizdų krovimas, gynimosi būdai ir t. t. ir todel jie ir vadinami 
biolioginiais rinkiniais. 

Pradėsime nuo sistematinių riukinių.  Drugiams, biržėms, 
plėvesparniams turi būt išskleisti sparnai, žiogams gali būt išskleista 
vieno šono pora sparnų, idant drauge galima būtų parodyt 
lekiančio ir tupinčio vabzdžio sparnai. Blakių ir musių sparnų 
galima ir ne išskleisti, vabalų sparnai niekumet nėra išsklei- 
džiami. Kojos turi būt sutvarkytos taip, kad būtų simetringai 
padėtos. Aišku, kad šios visos operacijos reikia daryt arba su 
šviežiais arba su atmirkytais vabzdžiais. 

Paruošti šitaip vabzdžiai turi but sustatyti dėžutėse, laikantis 
sistematinės tvarkos. Tokia tvarka galima nustatyt iš entomo- 
logijos vadovėlių, bet tam būtinai reikia, kad visi vabzdžiai būtų 
apibrežti (definjuoti), t. y., kad būtų nustatytas jų mokslo 
vardas. Deja, lietuvių kalba dar tokių vadovėlių neturime ir pri- 
versti esame naudotis svetima kalba rašytomis knygomis. Dau- 
giausia tokių knygų rasime vokiečių kalba rašytų. Tose knygose 
galima rasti nurodymų, kaip imtis vabzdžių apibrėžimo darbo. 


Tam tikslui reikia nors bendrais bruožais susipažint su pa- 
viršutine vabzdžių morfologija, kuriam tikslui ji ir yra trumpai 
paduota šio vadovėlio pradžioje. Sios žinios paprastai irgi randamos 
kiekviename entomologijos arba bendrosios zoologijos vadovėlyje. 
Cia ne pro šalį pastebėti, kad nežinant svetimos kalbos nesusidaro 
rimtos kliūties vadovėliu naudotis. Zodžių vartojamų vabzdžiams 
apibrėžti palyginti nedaug ir jie vis pasikartoja, todel vieną sykį apsi- 
pažinus su šia terminologija ir naudojantis nedideliu žodynu lengvai 
galima šis darbas dirbti.  Smulkioms kūno dalims nagrinėti rei- 
kalinga yra stipri lupa.  Apibrėžimo teisingumui patikrinti varto- 
jami geri spalvoti vabzdžių paveikslai, bet dar geresnis būdas 
yra sulyginti mūsų egzemplioriai su esamomis gerai apibrėžtomis 
kolekcijomis. Kas neturi tų visų priemonių, gali nusiųst savo 
rinkinį šiai ar kitai mokslo įstaigai, kuri neatsisakys duoti tinkamų 
apibrėžimų. Lietuvoje šiuo tikslu galima kreiptis į Universiteto 
Zoologijos kabinetą, arba į Dotnavos Žemės Ūkio Technikumą. 
Dauguma Vokietijos aukštųjų mokyklų (ypač Berlyno, Karaliau- 
čiaus ir k. universitetai) neatsisako patarnaut šiame reikale. 

Dauguma vabzdžių ne tik lietuvių kalba, bet ir apskritai 
gyvose kalbose yra be pavadinimų, todel priimta naudotis mokslo 
terminologija, sukalta iš lotyniškų arba sulotynintų žodžių. Apskri- 
tai imant, kiekvienas gyvulio ar augalo mokslo pavadinimas susi- 
deda iš dviejų žodžių, kurių pirmas reiškia genties pavadinimą, 

o antras kartu su pirmuoju rūšies pavadinimą. Taip, pav., Lie- 
tuvoje yra keletas rūšių dusių (vandeninis vabalas) būtent: Dytiscus 
circumcinctus, Dytiscus marginalis, Dytiscus latissimus ir k. Siuo- 
se pavadinimuose pirmas žodis reiškia bendrąją toms rūšims gentį, 
o antras žodis prie pirmo pastatytas reiškia rūšies pavadinimą. 
Dažniausiai šaly pavadinimo statoma sutrumpinta pavardė auto- 
riaus, davusio šį pavadinimą, pav., Dytiscus latissimus L., raidė L. 
reiškia, kad šis pavadinimas yra duotas gamtininko Linnė; pa- 
vadinime Argynnis selene Schiff. paskutinis žodis reiškia sutrum- 
pintą pavardę „Schiffermiller* ir t.t. Autoriaus pavardės pažymė- 
jimo tikslas yra išvengt nesupratimų, kilusių iš to, kad įvairūs 
autoriai kartais tuo pačiu vardu pavadina įvairias rūšis. 


Apibrėžus vabzdį jam rašoma etiketė su genties ir rūšies 
pažymėjimu. Jei į rinkinį įeina keletas tos pačios genties rūšių, 
tai galima rašyt viena bendra etiketė genčiai pažymėti, o atski- 
roms rūšims rašoma etiketės, kur genties žodis pažymimas viena 
tik pirmąja jo raide, pav., jei turime rinkiny kelias dusių rūšis, 
tai visai jų grupei rašome bendrąją etiketę „Dytiscus“, o kiek- 
vienai atskirai rūšiai etiketę: D. Circumcinctus, D. Latissimus, 
D. Marginalis ir tttt Be vardo etikečių, kiekvienas rinkinio 
egzempliorius turi būt aprūpintas vadinamąja „tėviškės etikete“, 
kur pažymima radimo vieta ir laikas, o taip pat rinkėjo pavardė 
(Patriazettel, Fundortzettel). Sios etiketės paprastai užsmeigiamos 
ant to pačio segtuko, kur yra vabzdys. Jos daromos kuo ma- 
žiausios, pav., 5)X8 mm. Tokių etikečių su nurodyta vieta ir 
rinkėjo pavarde galima pigiai užsisakyti Vokietijoje specialėse 
firmose. Paprastai į rinkinį statoma daugelis individų tos pačios 
rūšies, ypač jei jie kiek skiriasi savo spalva, didumu ir kitomis 
ypatybėmis. Etiketės su pavadinimais prismeigiamos prie dėžutės 
dugno dviem vynelėm (Etikettnadeln), tam tikslui specialiai pa- 
gamintom. 


Faunistiniai rinkiniai sudaromi taip pat, kaip ir sistemati- 
niai, su tuo skirtumu, kad jie apima rūšis, surinktas apribotuose 
geografijos plotuose. Kadangi Lietuvos vabzdžių fauna ligi šiol 
yra mažai ištirta, tai šios rūšies rinkiniai būtų jai didelės mokslo 
rekšmės. 


Biologiniai rinkiniai dažniausiai turi atvaizduot vabzdžių 
vystimąsi; jie dedami į nedideles dėžutes maždaug apie 17 cm. 
X 35cm. Jose turi būt visos vystymosi stadijos, būtent: kiau- 
šeliai, vikšrai, lėliukės ir veikslai, o taip pat maitinamojo augalo 
dalis, liekanos šios vabzdžių rūšies maisto (apgraužti lapai, išvar- 
pyta žievė ir k), ekskrementai, išnaros ir t.t. Geistina, kad būtų 
kelios vikšrų stadijos; kurias geriausia prilipdyt prie maitinamoio 
augalo šakutės arba lapų. Lėliukė reikia dėti irgi su jos prigimtu 
substratu, t. y., lapais, kur ji įsikibo ir t. tt veikslai turi būti 


abiejų lyčių ir įvairiose pozose, pav. šaly drugių su praskleistais 
sparnais turi būti padėti dar egzemplioriai su sudėtais sparnais. 
Jei turime šios rūšies vabzdžių parazitų, tai dedame ir juos greta 
(pavyzdžiu gali būt dažnai parazituojąs kopūstinio drugio vikšruose 

Pieš. 40. Biologinis rinkinys: drugio (Papilio machaon) vystymasis. 


mažas plėvesparnis Microgaster glomeratus). Šiek tiek kėblumų 
susidaro del biologinių rinkinių tų vazdžių kurių vikšrų negalima 
išpūsti. Tokie objektai reikia padėti į stiklines epruvetes, su 

konservuojamu skystymu, gerai užkimšti kamštis, aplieti parafinu 
ar liaku ir padėti šaly sausų vabzdžių. Žaliosios šakelės lapai ir 
gėlės, tokiems rinkiniams skiriami, turi būt išdžiovinti, kaip tatai 
paprastai daroma herbarijams ir tuomet jie esti suploti arba jie 
yra džiovinami smėly ir tuomet jie užlaiko savo prigimtas formas. 
Paskutiniu atveju daroma taip, sauso švaraus upinio smėlio pilama 
į dėžutę tokio didumo, kad galėtų tilpti paruoštas džiauti augalas. 
Įpylus 2—3cm. storio sluoksnį ant jo dedama augalas ir visiškai 
apipilamas smėliu. Apipilant augalą reikia pilt smėlys labai aisargiai 
ir mažomis porcijomis, idant lapai ir gėlės nenusilamdytu ir 
nenustotų prigimto pavidalo.-: Užpylus tokiu būdu augalą reikia 
pastatyt jis su visa dėžute ant šilto pečiaus, bet visgi taip, kad 
smėlys neįšiltų daugiau kaip 400C, nes antraip augalas nušus 
ir pajuos. Išdžiovinti šiuo būdu augalai be savo formos puikiau- 
siai užlaiko ir spalvą. Šo 

Be vystymosi gali būt ir kitokių rinkinių, kurie iliustruoja 
kitus biologinius: reiškinius: ginamąją spalvą, mimetizmą, visuo- 
meninį gyvenimą ir t. t. Ypač vaizdingi yra ginamosios spalvos 
pavyzdžiai, kurių galima ir Lietuvoje rasti, todel patariama kiek- 
vienai mokyklai jų įsitaisyti. Ryškų ginamosios spalvos pavyzdį 
mūsų drugių tarpe sudaro pasirodanti rudenį gentis Xantlia, kurios 
sparnai nepaprastai panašūs į sudžiuvusius beržo lapus. Drugiai 
genties Cotocala del jų spalvos vargiai galima pastebėti ant 
medžių žievės; tas pat liečia drugį Amphidasys betularius (beržų 
žievė), drugį Sphinx pinastri (pušies žievė), drugelį  Thecla rubi 
(panašumas ir brūknių arba mėlynių lapus); drugys Phalera 
bucephala panašus į sudžiuvusią ir nulaužtą medžio šakutę, Žio- 
gas Psophus stridulus ir Oedipoda coerulea labai primena apdegusį 
pagaliuką (jie dažnai laikosi miškų degėsiuose), sprindžių vikšrai 
panašūs į medžių šakutes, vabalai Astinomus ir Rhagium ir 
nesiskiria savo spalva nuo spygliuotų medžių žievės ir t.t. Tokie 
pavyzdžiai statomi arba į mažas entomologines dežutės pavieniui 
arba po kelis pavyždžius į vieną didesnę dėžutę; jie turi būt prikli- 
juoti normalioje pozoje, prie to substrato, kuris yra tipinga jų buveine 
(pav. drugys Xanthia ant beržo šakos su pageltusiais lapais, o 
šaly to reikia pastatyti paprastai preparuotas egzempliorius. 

Mimetizmas arba mimikrija yra reiškinys, kada viena 
rūšis savo spalva bei paviršutiniu pavidalu primena kitą rūšį. 
su kuria ji nėra surišta jokiais giminystės ryšiais:. Kitais Žo- 
džiais sakoma, „kad viena rūšis pamėgždžioja kitą, ką ir rodo šio 
reiškinio pavadinimas. Pamėgzdžiojama rūšis paprastai esti gin- 
kluota, o pamėgzdžiojanti beginklė, bet ji atbaido priešus savo 
panašumu į ginkluotas rūšis. Tarp mūsų vabzdžių yra keli 
mimetizmo pavyzdžiai, pav., drugys Trochilium apiforme visu savo 
kūnu nepaprastai primena širšę (Vespa crabro.), musė Erystalis 
yra panaši į bitę, musė Stratyomys panaši į vapsvą ir t.t. Kai 

kurių vabzdžių biologinius rinkinius patariama daryt skystyme, 
būtent formaline arba spirite. Tai liečia ypačiai tuos vabzdžius, 
kurių vikšrai arba lėliukės yra minkšti, balti ir negali būt išdžio- 


vinti paprastu būdu, kaip antai vabalai, 
kiti. Tam tikslui vartojami specialūs 
stikliniai cilindrai su praplėstu pamatu 
ir stikliniu kamščiu. Tuo pačiu reikalu 
gaminami yra stikliniai cilindrai, kurių 
kamščio vietoje yra praplėstas šlifuotas 
kraštas ir kurie uždengiami stikliniu 
disku (Prūparatengliser mit Fuss— 
Rand- und Glasscheibe). Parinkti bio- 
logijos objektai, tai yra kiaušinis, vik- 
šrai, lėliukės ir veikslai pririšami arba 
prilipdomi prie stiklinės plytelės, įde- 
dami į cilindrą ir užpilami skystimu. 
Plytelėms galima vartoti paprastas sti- 
klas, bet daug gražiau atrodo rinkinys, 
išdėtas ant balto nepermatomo (Milch- 
glas) arba juodo stiklo. Neturint tokio 
stiklo galima naudotis tamsiai raudonu 
arba mėlynu stiklu. Plytelės kraštai 
turi būt nutekinti bružekliu arba ga- 
ląstuvu, idant jie neperpiautų siūlu 
pririštų prie jos objektų. Maži objektai, 
kaip antai kiaušiniai arba smulkūs 
vikšrai prie plytelės galima lipdyti 
karštu želatino skiediniu. Didesni ob- 
jektai reikia pervert šilko siūlu ir pri- 
rišti prie plytelės. Etiketės turi būt 
irgi želatinu lipdomos, bet joms rei- 
kia vartot daug skystesnis želatinas, 
negu objektams, ir prilipdžius reikia 
gerai prispausti škurliuku, kad neatsto- 
tų. Parašai turi būt parašyti tušu. Eti- 
ketė su pavadinimu lipdoma plytelės 
viršuje, o toliau etiketės su stadijų pa- 
vadinimais. Reikia atminti, kad pri- 
lipdžius ką nors želatinu, prilipyti da- 
lykai būtinai reikia įmerkt į formalino 
skiedinį, nes tik tuomet želatinas ne- 
pasileis. Jei preparatą manome laikyt 


musės, plėvesparinai ir 


Karklavabalio vystymasis 
Melolontha vulgaris 

Pieš. 41. Biologinis rinki- 
nys skystimė (stikliniame | 
c:lindre). 


spirite, tai vistiek jis reikia kuriam laikui (4—6 valandom) padėt į 
furmalino skiedinį, kad želatinas pasidarytų netirpstamas. Forma- 
lino skiedinys panašiems preparatams gaminamas, paėmus vienai 
daliai parduodamo formalino 10 dalių vandens. Spiritas imamas 

70 — 750, bet jei objektai prieš tai yra buvę formaline, tai 
užtenka spirito 600 arba ir silpnesnio. Pagamintų preparatų 
nereikia iš karto galutinai uždaryt, nes po kiek laiko, pav. 15—20 
dienų, gali atsirasti padrumslių, kurie pašalinami iiltruojant. 
Galutinai cilindrai uždaromi taip: jei turime cilindrą su stikliniu 
kamščiu, tai kamščio ir cilindro kraštas užtepamas tirpintais tau- 
kais, paralinu, vašku, o po tam cilindro viršus aptraukiamas 
minkšta pūslę arba žarna ir aprišamas žemiau ranto. Išdžiu- 
vus pūslei gerai yra padažyt ji juodai liakierium ir aštriu pei- 
liuku nupiaut jos kraštas palei patį siūlą. Jei turime cilindrus 
su diskais, pastarieji turi būt prilipdomi prie cilindrų.  Diskams 
lipdyti vartojama tam tikra masė, kurią galima pagamint sulydi- 
nus vieną dalį parafino, vieną dalį vaško ir 2 dali gryno kaučuko. 
Kaučukas yra gan braugus į todel galima pasigamint pigesnės, 
nors ir blogesnės masės, sulydinus vieną dalį vaško su lygia 
dalimi kalofonijos. Diskas prilipdomas taip: sulydinę masę, 
tepame cilindro rantą ir uždedame ant jo įkaitintą stiklinį diską. 
Nuo įkaitinto disko masė pasileidžia ir išsilieja tarp disko ir 
cilindro ranto. Ataušus masei, diskas tampa prilipdytas ir hermetiškai 
uždaro cilindrą; po tam cilindras aprišamas pūsle ir dažomas 
liakierium. Jei kuriam laikui praėjus spiritas cilindre pasidarytų 
geltonas, ši yda galima pašalinti, atidarius cilindrą ir perfiltravus 
spiritą per sugrūstą kaulų anglį, kuris atima spirito geltonumą. 

